
xk Tant par scomengà, il 2014 al 
sarà un an di visàsi pes minorancis, 
cu la pussibilitàt di pandi a dut il 
mont che invezit a son maiorance 
tai lôr paîs. O ai propit voie di vierzi 
chest articul cu la buine gnove dai 
referendum pe indipendence in 
Catalogne e in Scozie. Cualsidei 
che al sei il risultàt, e sarà une 
vitorie par chei popui, ma ancje 
par duc] noaltris che o lotìn pai 
dirits e pe autonomie dal Fridl. 
No sin di bessòi in cheste bataie. 
Se a son rivats lôr, o podìn rivà 
ancje noaltris. O pensi no tant ae 
Catalogne, une vore indenant di 
simpri su la cuistion, ma pluitost ae 
Scozie che e à tornàt a discuvierzi 
la s6 muse, la s6 lenghe, dome di 
«Tu ti 
cun lôr», al podarès rispuindimi 


cualchi deceni. consolis 


Ogni tant a tornin a saltà fûr lis 
propuestis di meti man ae gjeografie 
dal stat 
articolazion regjonal. Agns indadr, 


talian e soredut ae 
tes elementàrs, si zuiave ae tombule 
des regjons di Italie: un biel tabelon 
cu lis 19 regjons e lis cartelis cu lis 
provinciis coloradis, une diferente di 
ché altre, e cul cjaf lûc che al al jere 
al puest dai numars: 90, come chei 
de tombule! E pensà che te prime 
propueste de Costituzion a jerin 23, 
ma pôcs dîs dopo il 20 di Dicembar 
dal 1947 a son 19, par deventà 20 tal 
1963 cuant che il Molise si è dividàt 
dai Abrugs. 

Tal més di Dicembar dal an passàt, 
la Societàt Gjeografiche Taliane, 
storicheassociazioncunsedeaRome, 
fondade tal 1867, e à presentàt une 
propueste che e previòt une gnove 
gjeografiecun31036regjons, poladis 
su la fonde che cu la sparizion des 
provinciis e va pensade une gnove 
organizazion teritoriàl che, come che 
al dîs il document, e à di puartà a 
un model di regjon eficient, avual, di 
dimension juste, economichementri 
vivarose, e soredut dongje dai 
citadins. Il document, une vore 
tabelis 
tematichis, al pues jessi discjamàt 
dal st de Societàt Gjeografiche 
www.societageografica.it. No je la 


articolàt, cun e cjartis 


prime volte che si fasin propuestis: 
si visarés des 12 macroregjons de 
Fondazion Agnelli, dulà che il Friûl 
al finive insiemi al Trentin-Sudtiròl e 
al Venit, propueste cjapade sù ancje 
de Leghe Nord che e pensave di fà 


nome trê macroregjons, e - come che 

LA BATAIE DI SIORE 





Dree Valcic 


cualchidun. E forsit e je vere, ma 
nol è un mâl viodi lis robis ancje in 
positîf. Di sigûr, se o cjalìn a cjase 
nestre, la situazion e je grivie, ma 
chest lu savìn. Ancjemò di plui se 
o pensìn che o sin ancje nô furlans 
che o metìn man a creà chest 
sisteme di suditance. 

x% La cuistion des 
Furlanis no je dome un gno balin, 


Latariis 
ma la dimostrazion concrete di 
cheste realtàt. Se e je vere che 
daûr de Granarolo si movin interès 
economicsepoliticsdescooperativis 
talianis, al è parimentri sigàr che i 
grups dirigjents di Latariis a son 
furlans, e che no ur free nuie dai 
arlevad0rs, furlans, de filiere dal lat, 
furlan, dal valòr de peraule Friûl sul 
marcjat. A chei furlans, di anagrafe 
e no di cdr, ur interesse dome la lôr 





cJadree tal consei di aministrazion. 
Nomenàts de politiche, a resonin pe 
lôr sachete, pal lôr tornecont. 

Nol esist plui di nissune bande, tra 
i sorestants, il movisi pal interès 
dal popul furlan, pal so doman, 
cuntune vision strategjiche. E la 
politiche, i partîts, no puartin dome 
la responsabilitàt di nomen i lôr 
pipinots a cJàf di consorzis, banc]is, 
istituzions, ma ché, plui serie, di 
pensà dome a torna a fasi elezi e 
di lâ daûr des diretivis di Rome o 
di Milan. 

*<* No ise forsit cussì, cumò cu la 
Serracchiani e îr cun Tondo? Mai 
che e vegni fûr une idee, un alc 
di specific pe nestre tiere, simpri 
sfracaiade Jenfri lis  prioritàts 
talianis e la supierbie triestine. 


x% Mao torni a dîlu: a son robis 


LIU 


CE REGION VUELISTU? 


Mauro Pascolini 


o savìn - progjet di gnûf metàt in vore 
cu la propueste de regjon Padanie, 
firmade ancje de zonte Tondo. 

Ma cumò viodìn la propueste une 
vore interessante, par vie che e fronte 
une vore di cuistions, cu la idee che 
une gnove organizazion teritoriâl e 
aministrative e fasarès sparagnâ une 
vore di bêçs: 3 miliarts di euros. 
Ma prin di dut, al va dite che la 
propueste e je une vere revision dal 
titul V de Costituzion, cun dut ce che 
e compuarte. Ma viodìn di dongje la 





propueste: pal Friûl, te ipotesi di 
3l regjons, i confins a restaressin 
chei di cumò, in chê di 36 e je la 
ipotesi di scandaiâ cu la int par tirà 
dentri ancje il mandament di Puart. 
Ma lis novitàts a son ancje tai nons 
di chestis gnovis regjons: la nestre 
regjon e deventarès Friuli/Iulia, ma 
altris a cjaparessin nons mai sintàts, 
enffs, o vielis come: del Tanaro, 
Insubria, Etruria, Salento, Padania 
est/del Delta, Padania ovest/le città 
del Po e po dopo le Grandi Torino, 
Milano, Bologna, Firenze, Roma 
capitale e vie dilunc. Ma al di là dai 
nons, paresempli la Friuli/Iulia e ven 
definide regjon policentriche che e 
previòt lis comunitàts teritoriàls di 
Tumieg, Pordenon, Udin, Gurize, 
la aree metropolitane di Triest e la 
polaritàt urbane di Udin. 

Il lavòr si fonde su une ricercje 
aprofondide e suntune vore di 
sociài e 


indicadòrs economics, 


che o savìn. Plui impuartant al è 
cemût rispuindi a cheste logjiche 
autoritarie di une bande e di 
diletants di ché altre. 

sx Sù po! No fasarìn il referendum 
pe indipendence chest an, ma cjapà 
sù cjarte e pene par dî che no sin 
dacuardi che il nestri lat furlan 
al finissi in Emilie, dome pal 
interès des multinazionals, chel 
sì. Un graciis duncje a ché siore di 
Udin, Paule Pino Vianello, une ex 
professore, che di bessole e à tiràt 
sù lis firmis tra lis sôs amiis, tes 
buteghis dal borc, da la paruchiere, 
par dî di no a cheste vergogne. E je 
lade sui gjornài: in tancj a àn dite 
che e veve reson, le àn judade. 
Xk Se lis Latariis a restaran in 
Friàl, il toc di mert plui impuartant 
par nô al è chel di siore Paule. 


teritoriàicomelefuarcedigravitazion, 
il pendolarisim, e vie dilunc, ma 
soredut lis gnovis agregazions 
comunâls a medi rai a àn di vê une 
fuarte identitàt coerente cul teritori. 
Insome, in pocjis peraulis: 1 comuns 
si varessin di meti dongje par dâ 
vite aes Comunitàts teritoriàls che a 
son caraterizadis di une base sociAl, 
economiche e di relazions comunis, 
e cuntun numar di abitants avonde 
grant, i centris plui impuartants par 
popolazion e economie a deventin 
Polaritàts urbanis e chés ancjemò 
plui grandis Lûcs metropolitans. 

Ce dî: bielis ideis, une vore buinis 
par vierzi un discors gnûf che al al 
varà di jessi dal sigûr confrontât cu 
la necessitât di resonâ ancje ator dai 
gnûfs coleçs eletorâi... Mi sa che o 
varìn di fâ tantis tombulis o miôr meti 
adununpuzzleunevorecomplicât:ma 
voaltris ce regjon volêso? Si vierç la 
discussion: non, confins, teritoris... 
La ultime robe che o ai voie di 
sotlineâ e jê che il studi al dîs che 
cheste gnove regjon Friuli/lulia(?) e 
ven fate par: "finalmentri stramontâ 
la anacronistiche contraposizion tra 


il Friûl e la Vignesie Julie"... lei par 
crodi! E 


Ò LA SGRIFE 

CUISTION DI STIVAI 

Miecs Friùl sot aghe e sot de 
néf, ma la Serracchiani no si è 
viodude di nissune bande. E à dit 
che cui stivài pe ploie no vignive 
ben par television. 


Amga - Hera une 
fusion che spuce 
di gas talian 


— L'omdiBuri — 

In cheste corse a puartà far dal Friûl 
aziendis, impresc] e istituzions fats 
sù intanc] agns, o vin di zontà ancje la 
fusion de Amga cun Hera. Viodàt che 
e tocje un setòr delicàt de economie, 
ma ancje dal ambient, la cuistion e 
je grivie par dôs resons: la prime pai 
consumadîrs, par vie dal doman des 
boletis dal gas, la seconde parcè che 
cheste fusion e tocjarà o timp o tart 
la furnidure de aghe. 

Lis sieltis di cheste fusion, pal 
sindic Honsell, a vegnin di une 
bande de fuarce e des condizions 
favorevulis de ufierte di Hera e di 
ché altre de pocje fuarce di Amga, 
tai confronts des prossimis garis pes 
assegnazions dai apalts di rét. 

Une debulece dute di verificA, 





cul stes criteri des Lateriis Furlanis 
dulà che cence la proteste, l’acuardi 
cu la Granarolo al someave tant che 
naturàl e unic. 

Ma la furnidure dal gas, de aghe no 
la stesse robe che fà jogurt e strachin: 
chi si zuin interès une vore plui grues 
e suntun senari plui larc. 

Daîr e je simpri stade la politiche. 
Ancje in chest câs duncje il suspiet 
che i partîts a vedin decidût di 
fa fûr lis aziendis plui pigulis pai 
grops plui fuarts, intune logjiche di 
podé centralist talian, al è plui che 
legjitim. Di chi la premure di sierà 

(al va indevant a pagj.11) © 


SCUSIS AI ABONATS 

I abonts a san che il gjornàl di 
Dicembar dal 2013 a cualchidun 
al è rivat no dome dopo Nadal, ma 
adiriture pòc prime de Pifanie. Si 
cjapìn il compit di domanda scuse, 
ancje se la stampe de riviste e jere 
lade indevant par timp e la consegne 
postal e je un servizi che no fasìn 
noaltris in prime persone. Si augurìn 
che nol torni a sucedi e o confidìn te 


comprension dai nestris abonâts. 


Pagj. 2 


LA PATRIE DAL FRIÙL 





La cuistion des Provinciis: la peraule dai Presidents atuài | 


lis 


Vie 


provinciis: 


il consei 
regjonal al 


Rome ,f] dirit di Ché 
ê votâ al è sparagn e 


Bruxelles 
cumò Triest: il 
centralisim al 


a deliberât cope il Friûl. 


Redazion 


Ai3ldiZenârilconseiregjonâlalà 
votât la leç che e inviarà il percors 
pe 
de provinciis: 23 vôts a pro (la 
maiorance: Pd, SEL, e Cittadini) 


parlamentâr scancelazion 


e l4 cuintri (Pdl, Autonomia 
Responsabile, Marini di GM/FI e 
Barillari di GM/UDC, Movimento 
5 stelle); prime de votazion, 
par protestà cuintr de norme 
in aprovazion, il Grup de Lega 
Nord e Elio De Anna di GM/FI a 
àn lassade la aule. In non di un 
sparagn dut di dimostrà e cence 
nissun oblic di leg statal parcè che 
inte nestre Regjon la autonomie 
special e varès permetàùt di decidi 
in autonomie stant la competence 
primarie in teme di ents locài, 
il Centricampe al à decidût che 
l'ent di miec al vignarà eliminàt 
e cun lui il Friùl. Ancje se cumò 
a varan di fà un dopli passag sedi 
ae Cjamare sedi al Senàt e duncje 
l'iter pe modifiche di une norme 
costituzional nol è cussì semplic 
e curt, intant il segnal al è stàt 
dat: cual? Che la mode taliane di 
"sacrifica" lis provinciis tal non 
dal principi "o vin fat alc", e je 
passade ancje chi di nô, ancje se 
la Cort dai Conts e à dit che il Ddl 
Delrio (la propueste parlamentàr 
che e previodarès la scancelazion 
definitive des provinciis) nol à 
sens par vie che no son dimostràts 
ni i sparagns ni la concretece 
de eventual ridistribuzion des 
competencis. Anzit, al è in pericul 
sedi l'asset istituzional, i coscj e 
i servizis che a riscjin di no jessi 
garantîts ai citadins. 

O restin de dal 


pont di viste tecnic, che la 


opinion, 


riorganizazion dai ents no pues 
passà pe eliminazion dal ent 
di miec, anzit: gjavalu al varès 
ancje l'efiet colateral di gjava 
une rapresentance concrete 
istituzional al Friùl, che cence 
des provinciis, nol varès nissun 
rapresentant a difindilu cuintri 
dal centralisim triestin e roman. 

E su chest pont o invidìn 
i presidents de Provincie di 
Gurize, di Pordenon e di Udin a 
cirî di fà front comun: la difese de 
provincie no pues limitàsi a someà 
la difese di une poltrone, ma e à di 
jessipuartade indevant, come che 
al sosten il President Fontanini, 


tal interès dal Friùl unît. E 


La peraule al President 


Pietro Fontanini 


— Antonella Lanfrit — 





DISSEN 
DI GIOVANNI DI LENA 


"O sin mâl, un grum mâl. A stan 
copant il Friàl. Dopo il centralisim 
di Rome e di Bruxelles - che di chei 
o savevin di agnorums in ca - cumò 
o vin di frontà chel de Regjon". 

Il president de Provincie di 
Udin, Pietro Fontanini, al à la 
muse scure cuant che tal so ufici 
s fronte la cuistion des Provinciis 
e di ce che al sarà se, come che 
al pâr, la maiorance regjonâl e larà 
indevant drete pe sò strade di falis 
far il plui in curt pussibil. L'obietîf 
ultin al è rivà a scancela dal Statàt 
regjonàl il tiermin "Provincie" 
e par rivà insom in Regjon si sta 
lant indevant su doi trois paraléi: 
une leg regjonal che e interven su 
la forme di vét provinciàl e che 
a tacà di Pordenon e fâs deventà 
lis Provinciis ents di secont grât, 
tant a dî che i citadins no eleiaran 
plui conseîrs e president; une leg 
di nature costituzional che le fâs 
il Consei regjonàl ma e à di jessi 
aprovade dôs voltis dal Parlament 
che e scancele in maniere definitive 
lis Provinciis dal Statàt. 

President Fontanini, ce aial 
intenzion di fa se il progjet de 
Regjon al devente realtat? 

"O domandarai ai furlans se a 
son contents di là sot Triest e se ur 
va ben di jessi cence un ent che al 
è ancje un vôs di rapresentance di 
une identitàt. Cui rapresentaraial i 
180 Comuns furlans, cence che e 
sedi une suaze che ju ten unîts"? 

Si podarès rispuidi la Regjon. 

"No la Regjon Friàl - Vignesie 
Julie. Che cun chel aiar che al tire 
no si sa nancje trope vite che e 
varà. No viodéso che nus àn bielzà 
puartàt in Venit l'Ufici scolastic 
regjonàl? Segnài concrets no biei 

(al va indevant a pagj.11) © 


fondamental. 


La peraule al President 


Enrico Gherghetta 






DISSEN 
DI GIOVANNI DI LENA 
"No si pues consegna lis Provinciis 
a int che no je votade dal popul, 
parcè che al val dî fâ sù un carogon 
che nol rispuint ai citadins". Cussì 
il president de Provincie di Gurize, 
Enrico Gherghetta inte sentade de 
Assemblee regjonal de Upi, davuelte 
ai 27 di Setembar stàt a Pordenon. 
Il teme di 
Gherghetta al è rispuindi a dôs 


fonde, al sosten 
domandis par scomencà a riforma: 
"Volno une regjon des autonomiis o 
une regjon centralistiche? Soredut, 
ce nus covential"? Invezit di tacà a 
meti man partint des Provinciis, la 
sò convinzion e je che bisugne partî 
cambiant la Regjon cun trê azions. 
"Prin di dut dividi il podêaministratîf 
di chel legjislatîf, po scancelâ il 
50% des leç, parcè che no si pues 
passâ la vite a messedâ cjartis; cun 
di plui disboscâ dute chê schirie di 
ents di secont grât - consorziis e vie 
indevant - che a robin democrazie e 
che a son un cost". Dome dopo che si 
à proviodût in cheste direzion, al è il 
pinsîr di Gherghetta che al à pandût 
a clâr te Assemblee Upi, si podarà 
passâ a fevelâ des Provinciis. 

"Par chel che al rivuarde Gurize, 
fasìno une fusion cun Triest? La 
cuistion no mi preocupe. Jo mi ocupi 
prin di dut des personis, duncje di 
democrazie, - al à zontât - no di 
teritoris". Dut câs Gherghetta al à 
esprimût la convinzion che "Comuns 
e Provinciis a son un sparagn pe 
spese publiche, no une straçarie" 
e che par saltâ fûr de crisi e par 
impastanâ un gnûf model di svilup 
si à dibisugne di "plui e no di mancul 
democrazie". 

Ae president de Regjon Debora 
Serracchiani, che tal Mai stât e je 
stade a Gurize a presentâ la volontât 
di riforme ancje par chel che al 
rivuarde lis Provinciis, Gherghetta - 
che al è dal Pd tant che jé -, i veve dit: 
"Ti judarin e sostignarìn in dut, fûr 
che par une robe", fasint riferiment 
propit ae riforme che e scancele lis 
Provinciis. . He© A.L. 


JC 


dal 


dome 
une scuse. 


La peraule al President 


Alessandro Ciriani 







7 Ki 
j| 


DISSEN 
DI GIOVANNI DI LENA 


Il president de Provincie di Pordenon 
e de Union des Provinciis regjonâls, 
Alessandro Ciriani, nol à padin. No 
dome la Regjon e à legjiferât par 
scancelâ lis Provinciis - e lui al à 
simpri dit "cence dâ un numar di trop 
che e sparagnarà" ,- ma e scomence 
a doprà la gome propit di Pordenon. 
La Provincie plui zovine dal Friûl - 
Vignesie Julie, cun di fat, e varès vàt 
di lâ a elezions tal mês di Mai, ma il 
Consei regjonal sul finî di dal mês 
di Zenâr al à fate buine la leg che e 
mude la Provincie in ent di secont 
grât e duncje la int no covente che e 
vadi a votà. Il president e i conseîrs 
ju sielzaran i sindics tra di lôr e i 
conseîrs comunài elets. Ciriani al 
reste inte funzion fintremai a Otubar. 

Ché de Regjoneje une "riformute", 
un "pastic che e gJave ai citadins 
il dirit di vôt", al à berlat Ciriani, 
inmaneant une grande manifestazion 
ai 28 di Zenâr. La sô e je une 
denuncie cuintri un provediment 
che al riten "ilegjitim", ma sore il dut 
"scancela lis Provinciis al puartarà 
dams e stragarie di bégs publics". 
Ciriani al à numars a no finî par 
sostignî la s6 posizion. Par esempli, 
al mostre cetant che al costarà 
trasferî la competence su lis stradis 
de Provincie a Fvg Strade. "A nivel 
di stipendis, il passag dal personal 
des Provinciis a Fvg Strade al costarà 
3,7 milions di euros par an, par vie 
de 


si varà un aument di 1.173 euros 


dal adeguament retribuzion; 
par chilometri curàt, stant che la 
gjestion di Fvg Strade e coste di plui 
di ché miste Provincie-Fvg Strade". 
E i conts la Upi ju a fats ancje par 
chés altris funzions che a curin lis 
Provinciis, come lis struturis (145 
in dut) dulà che a son logadis lis 
scuelis superiòrs. "Il trasferiment ai 
Comuns di cheste competence - al 
sosten - al compuartarès dal sigàr 

ZENÂR - FEVRÀR 2014 


BON LAVOR 


Paolo Fontanelli al è il gnûf president 
dal Comitat pe autonomie e rilang 
dal Friùl, lu à votàt ae unanimitàt 
la assemblee de associazion te sô 
ultime riunion. Al cjape il puest 
dal profess6r D’Aronco, nomenat 
par aclamazion president onorari. 
Fontanelli al è stàt conseîr regjonal 
e al à une lungje militance politiche. 
Tal prossim numar lu sintarìn par 
capîince maniere che al intint puartà 
indenant la bataie dal Comitàt. Pal 
moment o publichìn un so intervent 
su la cuistion des provinciis furlanis. 
A Fontanelli l'auguri de Patrie di bon 
lavor pal Friùl. E 


Aboli lis 
provinciis? 
Udin capitâl! 


—— Paolo Fontanelli 








O sin dar a assisti al inviament dal 
percors legjislatîf pe abolizion des 
provinciis, "agnel sacrifical" sul 
altâr di un ipotetic sparagn, e a son 
daûr a vignî sù lis dismenteancis e i 
disecuilibris che si crearan. 

Inrealtàt,ilparédicostituzionalisc] 
autorevui e la opinion esprimude 
di pòc dal stes Letta a metin i lûs 
cemût che cun leg ordenarie no si 
puedi intervignî su lis Provinciis 
- viodude la Costituzion in vore — 
e cemît duncje che e coventi la 
modificazion de stesse e, pe nestre 
Regjon, dal Statàt, prime - e no dopo 
- di cualsisedi passag legjislatîf. 

Duncjeserietàtevolarèscheinplace 
Oberdan a Triest si limitassin in câs a 
une mozion indregade al Parlament 
par che al cambi la Costituzion (e 
il Statàt), par dopo cjapànt at e, in 
maniere prudente, aplicà lis gnovis 
normis costituzionàls. 

Se di no, o metìn il cjar devant dai 
bûs, o fasìn i prins de classe a spesis 
dai furlans cence nuie di concret 
in cambi e, anzit, cu la sparizion 
des Provinciis si determinarà intal 
Friûl Vignesie Julie un disecuilibri 
“øjeopolitic”, in particolâr cu 
la pierdite di presince politiche 
istituzionâl (e duncje di podé) de 
aree furlane. Il probleme al è daûr a 
vignî sù cun fuarce, al à riflès pesants 
sul funzionament e sui coscj di dut il 
sisteme regjon, e duncje al va cjatât 
un pont di belançament. 

Chest gnûf ecuilibri al podarès, 
o miôr al scugnarès, jessi dat dal 
trasferiment de capitàl de Regjon a 
Udin e la istituzion contemporanie 
de aree metropolitane (o di une forme 
aministrative analighe) a Triest. 

In chest mit o vann, infin, une 
articolazion aministrative regjonal 
plui coerente cu la storie, lis 


carateristichis socioeconomichis e 


(al va indevant a pagj.11) © 

A un ciert pont al someave che dutis 
lis stradis, di Udin, a puartassin 
no a Rome ma... a Bologne. La 
multiservizis Amga, cedude al Grup 
Hera (no cence polemichis), e lis 
Latariis Furlanis - “zoie” in veretàt 
un pdc in decjadence dal compart 
local dal lat e dai siei derivats - sul 
binari diret a Granarolo. Al someave 
aromai dut definît, cul Consei di 
aministrazion des Latariis sortaogni 
clamade. In veretàt, ancJe la taule 
di confont proponude dal assessòr 
regjonàl Sergio Bolzonello par rivà 
ae creazion di un pôl unic regjonal 
dal dal lat e dai siei derivats, al jere 
partît in ritart in maniere colpevule, 
cuant che aromai la tratative tra 
il Consorzi di Cjampfuarmit e 
Granarolo e jere sul finî, e i tecnics 
dal colòs emilian za di setemanis 
a studiavin i libris contabili inte 
sede des Latariis. Cuant che dut 
al someave aromai decidît, ve la 
‘“manifestazion di interès” — ancje 
cheste ben di là dal timp massim — 
dal Consorzi Agrari che al à inviat 
daurman i lavòrs pe elaborazion di 
un plan industriâl (e dirimunerazion 
dai arlevadôrs) di someti ai vertiçs 
des Latariis. L'obietîf de iniziative 
dal Consorzi agrari — che al à vat 
za la “benedizion” di Regjon (e 
des variis fuarcis politichis) e 
sindicâts — e je chê di valorizâ il 
progjet di filiere dal lat regjonâl 
e lis produzions locâls, mantignî 
lis produzions locâls e difindi i 
aspiets ocupazionâi complessîfs 
dal setôr. La pôre e je di fat chel 
di vê dopo di assisti - pierdude 
une realtât tant che Latariis - a 
un efiet domino che si abatarès su 
dut il compart regjonal, ancje in 
prospetive de prossime disparizion 


des cuotis lat e la disponibilitàt 


sucessive di grandis cuantitàts di 
lat a presits tant contignîts e di 
varie divignince. Insume, il “made 
in Friûl” in pericul di disparizion. 

No par câs, il progjet di Granarolo 
al previodeve un dismantelament 


dal produtîf di 


Cjampfuarmit e — in bande de 


parzial sît 
cancelazion di une setantine di 
puescj di lavòr — ancje ché di 
diviersis produzions. Mandi duncje 
a mozarelis, jogurt e scuete, inte 
otichediunerazionalizazion di grup, 
stant che Granarolo za e je parone, 
tra l'altri, di marchis tant che Yomo, 
Pettinicchio e Centrale del latte. A 
fâ gole ai emilians, in particolar, lis 
produzions de Dop Montàs, il plui 
impuartant valòr zontàt di Latariis 
furlanis. E in mert ai jogurts, e je 
notizie resinte che Granarolo, in 
graciis di une colaborazion cul 
prin produtòr gréc, e impuartarà 
dal paîs elenic il jogurt gréc, prodot 
che intal ultin an in Italie al à fat 
segnà un salt dal 38,1%. Dal rest, 
Granarolo, cence fal, intal so operà 
e à di lâ dar aes logjichis tipichis 
des multinazionàls. 


Ò LA SGRIFE 

GJAVAIT CHÉ ACUILE 

0 ai viodût un strisson dal comitàt dai 
“9 dicembre”: parsore a veve scrit: 
“una nazione, una sola bandiera”. E 
a svintulavin il tricolòr. Che sal tegnin! 
Po dopo o ai viodàt un manifest di chei 
che si clamin Nazionaliscj Furlans. 
Aneje li parsore la acuile, la striche 
tricolòr e tant fevela talianot. Gjavait 
chê acuile, par plase! Cu lis buinis o 


cu lis tristis! 


Par Latariis furlanis e pal Pôl 
unic dal lat e dai siei derivaAts, e 
duncje par une difese de cualitàt 
dai prodots furlans, si vierg invezit 
une sfese. Al displâs in ogni câs 
constatà che masse dispès in Friàl 
e mancji la capacitàt di movisi 
par timp e cun unitàt di impegn te 
difese des propriis particolaritàts e 
produzions carateristichis. Masse 
dispès lis divisions, la incapacitàt 
di olsà, a àn proddusîit za dams 
ireparabii: dal sisteme bancjari 
mil ocasions 


“svendîit”, aes 


pierdudis (uniche multiservizis 
regjonal, par esempli). O sperìn di 
no vê di zontà ae liste ancje il pôl 
dal lat e dai siei derivats. Margjins 
par un acuardi (ancje cun altris 
realtàts regjonàls, volint) a 'nd 
è. E reste però la amarece di vé 
di ricognossi che prime di agjî si 
è lassât che lis Latariis furlanis a 
rivassin al pic de crisi. E pûr, za 
inte Sierade dal 2008, cuant che il 
Consorzi di Cjampfuarmit Latariis 
al veve deliberàt un tai dal presit 
dal lat conferît (3-4 centesims 
al litri) ai socis produtòrs par fà 
cuadrà i conts di belang, chel che 
al jere il president di Coldiret, 
Dimitri Zbogar, al domandave une 
strategjie industrial e comerciàl, un 
progjet. Disint: “Al è di agns che 
si 'nt fevele. Cumò no puedin jessi 
plui deroghis. Se a son sacrificis di 
fa, a àn di Jessi motivts, no si pues 
scjarià dome e in maniere esclusive 
lis causis su la crisi di marcjàt e in 
definitive sui arlevad6rs”. Cussì al 
diseve Zbogar. E jere la Sierade dal 
2008, cu la grande crisi aes puartis. 
Di ché volte, di progjets nancje che 
la ombre. Fintremai cumò. Che il cîl 
nus judi. E 


sul teme dal lat laminadòr di 

Francesco Barbaro* 


Evraz Palini e Bertoli S.p.a. al è un 


laminadér che dal 1992 al opare a 
Sant Zorg di Noiâr (UD). 

Al prodàs lamarins di tren cuart 
di agàl e al è, intal so setôr, la realtàt 
produtive plui grande dal centri- 
nord Italie, vint une capacitàt 
500.000 toneladis 


par an, cuntune grande sielte par 


produtive di 


cualitàt e par dimension. Intal 2005, 
la holding 
Holding, di proprietàt dal grant 


internazional Evraz 
maiorent rus Roman Abramovich, 
al à acuisît il control de societàt. 

Al somearès, duncje, pardabon 
dut positîf pal futàr ocupazionâl dai 
146 lavoradôrs, cuasi duc] residents 
intai comuns de basse furlane. 

La trancuilitât e dure dome siet 
agns, vâl a dî fin cuant che la Palini 


ADI 


e rapresente un “afâr” pai rus. Intal 
2012, la crisi di setôr e colpìs ancje 
la stesse Evraz: e je masse ufierte e 
pocje domande. 

Intal Fevrâr dal 2013, dilunc di 
une tratative pal rinovament dal 
premi di risultât aziendâl, il gnûf 
aministradôr delegât Dimitri Sucka, 
inviât dai rus, nus comuniche cierts 
dâts preocupants di belanç. Une 
vere e proprie glaçadure. E lis 
pierditis a van indevant a cumulâsi 
ancje intal 2013. 

Magari cussì no, cemût che dispès 
al sucêt, la responsabilitât sociâl 
des Multinazionâls e je zero. Lis 
filiâls tal forest, di fat, a rispuindin 
al "centri" e a assumin il rûl di 
semplicis esecutoris di ordins vûts 
dal alt. 

La prime propueste de aziende e 
je stade ché di taià lis retribuzions 
dai lavoradòrs. Une idee balgane, 
stant che inte siderurgjie i cosc] 
che a fasin la diference a son chei 





de materie prime, dai traspuarts, de 
energjie e no dal sigàr chei dal lavôr. 

Intant che al jere in at un confront 
par cirî lis soluzions pussibilis e 
idoniis par fà “cuadrà i conts”, e 
rivà une altre glacadure, stant che 
l'aministradòr delegât al à decidàt 
di ferma la produzion, in spiete de 
riprese dal marcjàt dal lamarin. 
Intai 146 lavoradérs siderurgjics , 
usàts a une vite spindude a lavorà su 
trê turnis, a chel pont si è insinuàt 
il pinsîr, o miòr la pòre, parcè che 
“un laminadòr fer al è un laminadér 
muart!”. 

Siopars, presidis, assembleis, ma 
- dai 20 di Avost - l'implant di Sant 
Zorç di Noiâr al è cidin in maniere 
malinconiche: nissune “melodie” 
ritmiche di lamarins che a corin 
intai rodui di trasformazion, nissun 
“profum” di açâl intai reparts 
deserts. 

A Novembar dal 2013, intant 
che si tignive une tratative par 
provâ a recuperâ la situazion, al 
è stât inmaneât un presidi colorât 
e partecipât devant de sede di 
Confindustrie a Udin. 

A diference di chês altris voltis, 
si rivave a formulâ un program di 
ripartence - cui coscj anetûts - par 
un gnûf inviament. L'aministradòr 
delegàt Sucka, però, al ripeteve tant 
che un mantra che la ripartence e 
pues jessi dome a cundizion che e 
miori la situazion di marcjt. 

Tra cualchi setemane al varès di 
jessi l'incuintri là che si savarà se la 
Palini & Bertoli e tornarà a partî o 
se, al contrari, si assistarà ae sierade 
di un laminadòr che, in graciis de 
professionalitàt dai lavoradòrs, fin al 
2012 al jere il miòr dal grup Evraz. 
E *sindacalist de FIM CISL di Udin 

E FANTASIE PAR FASI 





COGNOSSI MIOR 





O vin di metisi dacuardi une volte 


par dutis. La mont dal nestri Friûl 
puedie fà dal turisim une vere 
fuarce? Puedie rivà a aumentà il so 
atratanivelnazional e internazionaAl? 
Puedie garantî lavor e oportunitàts 
ai zovins di chenti e magari ancje di 
di fàr? Se o rispuindìn di no, va ben, 
continuìn a stà su sul pél de aghe, 
cemt che o vin fat in chescj agns, 
gjoldint di une bande de fedeltàt di 
chei che si sono inamoràts di mulets 
de Cjargne o de Val Cjanàl e che 
a tornin ogni an a passà cualchi dì 
di polse, o pûr di chei foresc] dal 
est Europe che a coventin dome 
a Jempla lis cjamaris di albierc 
tai periodis di basse stagjon. Se o 
rispuindìn invezit di sì, ben, viodìn 
alore di meti dongje resonaments 
e politics che a rivin a drecà la 
situazion. 
KK 
DISGRESÌNSI 
Prime di dut, intindìnsi tra di nô, int 
de mont: vonde barufâ, vondezelosiis 
o rivalitâts, vonde viodi il forest che 
al rive come un pês e no come une 
risorse, vonde viodi il furlan che al 
rive sù par invistî come il diaul di fâi 
la vuere, vonde sierâ la cusine aes 
dôs dopodimisdì, o aes nûf di sere. 
E je vere, e vûl pazience, strenzi i 
dincj, gloti amâr, ma se o pensìn che 
a la lungje al pues funzionâ, o rivìn 
a cambiâ prospetive. 
KK 
IDEIS 

Seconde robe: ce podìno vendi al 
turist di particolar, di biel, ma ancje 
di gnûf? Cemat lu rivino a emozionâ, 
“Usti, 


pardabon la pene di tornâ”? Ben, o 


a fâi pensâ ca sù e val 
vin dome l’imbarag de sielte. Di Istàt 
la nature, i trois, la aghe dai riui, i 


crets ma ancJje i museus, il mangjà 


David Zanirato 


ben, il relax... E alore din spazi 
aes cjaminadis o aes escursions 
vuidadis, ai zîrs in biciclete, aes 
rimpinadis, aes visitis vuidadis e aes 
cercis des specialitàts. Di Invier, la 
néf: e alore pontìn a fuart sul schi, su 
lis gjaspis, ma ancje sul snowboard, 
sul schi di alpinisim, su lis fiestis 
tes baitis. I disarés, ce aial scuviert, 
la aghe cjalde chel chi? No, culì al 
sta il biel, tirìn far la fantasie, olsìn. 
Provìn a proponi a la famee che e 
rive cui fruts de citàt, che la buinore 
ju puartin a cjapà sù lis verduris dal 
ort e dopo che ur insegnin a cusinà 
cu lis ricetis di une volte; pensìn al 
grup di zovins che a metàt zornade 
ju puartìn a svolà cul parecleve o cul 
deltaplan, e dopo, la sere, aperitîf e 
musiche tes termis di Darte. Fasìn 
une “Fieste in blanc” esclusive tal 
Museu di Tumieg, dulà che bisugne 
barufà par sentàsi a taule e par 
cercà i plats dai miôr cogos de mont 
che si sfidin. A son dome un pâr di 
ideis butadis li, par rindi il discors, 
cence dismentefsi che dut ce che si 
à costruît fin cumò nol bisugne gran 
butàlu vie. Anzit. 

KK 
MENADÔRS (VUIDIS? 
DIREZIONS?) 

Tierg pas: imparìn a vendisi ben, 
a meti di bande la modestie o la 
zelosie par chel che o savìn produsi 
o coltiva. E alore, vonde resonâ 
par valadis o par comuns. Vonde 
framentazions di ents che a fasin lis 
stessis robis. CJargne, Tarvisian e 
Glemonàs aindichin un coordenadér 
parom, un sgai e intraprendent 
e soredut decisionist, che al à di 
fà di filtri tra lis associazions, i 
parons dai albiercs, i consorzis e i 
sindics. Si bute jù ce che al pues ufrî 


ognidun, si crein i pachets turistic, 


si decît un calendari di events e 
di manifestazions unic par dute 
la mont, che finalmentri al rivi a 
eliminà doplons o sormontaments di 
datis. Si sielg une date par presentà 
i programs pe stagjon invernàl e 
par ché estive. Si prepare un plan 
finanziari dulà che ducj a metin 
alc e magari la regjon un tic plui di 
chei altris. Si pompe dentri di brut 
te comunicazion e te publicitàt, a 
nivel nazionâl e tal forest; si lavore 
di internet e di social network. 
nea 
INVISTIMENTS 
Cuarte sfide: o vin di recuperà su 
pe cualitàt dai nestris albiercs, 
incentivà e duncje slizerî in cualchi 
maniere des tassis chei imprenditòrs 
che a vuelin invistî par rinovà lis lôr 
struturis. O vin di aumentà i puescj 
jet cun gnûfs hotel, e magari proponi 
ai grups di zovins che no vuelin 
spindi trop, ufiertis tai albiercs 
difondîts che si stan compuartant 
ben in chest agns. O vin ancje di 
pensà che se o volìn puartà turiscj da 
la Europe dal Nord o de Russie, al è 
inutil lâ a â fàr volantins tes fieris di 
mieg mont se dopo no rivìn a metiura 
disposizion avions che ju discjamin 
a Ronchi, e servizis di traspuart par 
puartâju tai nestris paîs. Continuìn 
- e par fortune cualchidun lu à za 
capît - a sfrutà la nomee dal Zîr 
di Italie di ciclisim, invistint tai 
servizis pai cicliscJ, di chel che al 
comede lis cjamaris di arie a chel 
che al ospite i campers. Tornant 
al Invier, il probleme dai implants 
pal schi che no rivin a cuvierzisi 
i cosc]j, aumentant an dopo an la 
buse di belang di Promotur, cemàt 
podìno risolvilu? Forsit cinc pôi in 
dute la regjon a son masse, provìn 
a pontà dut sui doi che a tirin di 
plui, Zoncolan e Tarvis, e in chei 
altris resonìn par une riconversion 
gradual che e sepi dài un tai diviers 
a la ufierte turistiche. 
KK 
OLTRI IL TRIESTIN 

Al samee facil, o sai, scrivilu: dopo, 
invezit, te pratiche dut si grampe, si 
sfrenc, si sfante. Ma fantats, il mont 
si è slargjàt, no vin di fà plui i conts 
dome cul triestin che al rive sù “a 
magnar el panin cola marmelada”. O 
jentnn te sfide globâl, o se no, come 
che o disevìn in principi, continuìn a 
stà su sul pêl de aghe... fin cuant che 


no sarìn infondats par ben. Il 


Viers il Friùl = ViersilFriùl | 


DU LÀ 
JERINO 
RESTATS? 


Il Cjargnel 


Si pues tornà finalmentri a preparà 
la clàf inglese par disvidà i cartei. 
Sapade-Plodn e torne a cjarecà 
la sperance di rientrà in Friàl. Il 
mês di Dicembar passât, in gracie 
di dôs senatoris, Isabella De 
Monte dal Pd e Raffaella Bellot 
da Leghe, la Comission bicamerâl 


~ 


pai Afârs Costituzionâi e à votât a 
pro dal passaç di regjon pal comun 
dal Cjadovri, midiant di une leç 
ordenarie, e duncje in maniere plui 
rapide rispiet a ce che e previodarès 
une leç costituzionâl. Un risultât che 
al à fat tornâ il bon umôr ai citadins 
sapadins dal comitât referendari 
che tal 2008 al à 
vêr pas viers ché riunion storiche che 


si brame dal 1852. Ma lâ cui pîts di 


plomp al è un oblic, parcè che o savìn 


fat segnà il prin 


duc] tropis voltis in chescj agns che 
o sin restàts cul amâr in bocje. Ancje 
la passade Primevere, la propueste 





DISSEN 
DI GIOVANNI DI LENA 


di lec dai senatòrs Saro e Ceccanti 
e veve cjatàt il placet di duc], ma la 
colade dal Guvier Monti e il tornà a 
votà a àn mandàt dut sul osti. Cumò 
la sensazion e je che, vint semplificàt 
liter legjislatîf, la aule dal Sent 
prime e ché de Cjamare dai Deputàts 
dopo, a puedin votà definitivementri 
pal passag. Bisugnarà fà i conts però 
ancje cul parei de Comission belang 
e po dopo cui numars che a rivaran 
a garantî i partîts tal moment dal vôt, 
parcè che a son ancjemò une vore di 
onorevui che a àn pôre di ce che al 
podarès discjadenàsi une volte che 
e partìs Sapade. Baste lei lis ultimis 
gnovis che a rivin dal Comelic cu la 
ambizion di jentrà in Tiròl, come che 
a àn domandat une altre desene di 
paîs, di Cortine a Asiago. E no stin 
a dismenteàsi che la decision su 
Sapade le spietin ancje a Cint, tal 
Venitorientàl, dulàche dal 20061aint 
e à esprimût a maiorance la volontàt 
di passa in Friàl; su cheste cuistion 
- simpri tal Dicembar passat - il 
deputat dal Pd di Pordenon, Giorgio 
Zanin, al à presentàt un ordin dal dì 
ae Cjamare, acetàt dal Guvier. Cussì 
come a Sant Michél dal Tiliment che, 
dopo la doce glagade dal 2005, cuant 
che il referendum nol jere passàt par 
pôc, tai ultins mês il grup “Pro Friàl” 

(al va indevant a pagj.11) & 

“Da Duga” 


a Salars: la 
cjase dai siums 
di Ulderica Da Pozzo 


Marta Vezzi 





ULDERICA DA POZZO 
INTUN DISSEN DI DREE VENIER 


“Cheste cjase e je une part di me, e je 
la cjase dai ricuarts, indulà che o ai 
passât i moments plui biei de mê vite; 
e je la cjase dai odôrs e de int che 
no je plui; achì a son ancje lis mês 
lidrîs”, 
Da Pozzo, fevelant de sô cjase dal 
1700, “Da Duga” a Salàrs, piçul borc 


dal Comun di Ravasclét/Monai. 


e conte la fotografe Ulderica 


“Par vecjo, 1 miei vons a vevin un 
mang e duncje al jere il lûc indulà 
che si cJatave tante int. Vué o ai volàt 
sistemà cheste cJase, mantignint lis 
carateristichis origjinariis, par che 
la int si torni a cjatà e par che 
al deventi il làc magjic indulà che i 
slums a puedin cjapà vite”. 

E cussì, il prin sium si è tramudàt 
in realtàt ai 28 di Dicembar dal 2013 
cul licòf, tal plan tiere, de mostre 
fotografiche di Ulderica Da Pozzo 
“Stanze/Rooms”, za presentade 
cualchi timp indaîr a Rome. Si 
trate di une serie di fotografiis che 
a metin in lûs particolaritàts ancJe 
dismenteadis des stanzis di cjasis in 
abandon, che magari vué no son plui. 

Une cjandele a picj, lis pituris di îr 
e di vué che si dan la volte tes paréts, 
impresc]j dismenteàts, la presince di 
une anime che e cJacare a cui che al 
sa cjalà cun voi diviers chest mont e 
lei, dar, la sô storie. E dongje des 
dôs stanzis, vecjis cjanivis a volt 
dedicadis aes fotografiis, si cJate 
la biblioteche indulà che si puedin 
viodi, tocjà, lei libris di fotograflis, 
sedi di Ulderica sedi di altris autôrs 
impuartants. “Cussì, un che al ven al 
pues ancje fermAsi a sfueà un libri”, 
e conte la parone di cjase. 

Ma in pîts a son tancj siums/ 
progjets di puartà indevant: fâ 
deventà il stali li dongje une mostre 
multimediàl permanente, ospità 
altris mostris di altris artisc], sistemà 
un plan de cjase che al deventarà il 
lûc di ispirazion par tanc] artisc]. 

In chescj dîs il puarton de cjase 
“Da Duga” si è tornt a vierzi e, cui 
timps che a corin, pe CJargne al è 
un grant event e soredut un segnàl 
di sperance. 

Nosi cjatarà plui il mang che al zire 
ator pe cort o la stale plene di vacjis o 
la cjanive nere che e fume purcine, e 
no si podaran nancje plui nulî i odôrs 
dal fen a pene taiât e scoltà 1 rumôrs 
di un timp, ma si podarà passi il 
voli te armonie de antighe struture 
de cjase. E tal cidinôr di Salârs, si 
podaran gjoldi i moments di vite che 
Ulderica Da Pozzo e à fermât su la 


pelicule de fotografie. E 

Musis di...Facebook 


LA PATRIE DAL FRIÙL 


IL barcon 


dai Fogolars 


Dree Venier 





Cul gnûf an, La Patrie dal Friùl e 
a inviade la sô pagjine Facebook. 
Un imprest par difondi il gjornal, 
ma ancje par incuintraà e dialoga 
cui letors e cu la int che e 
frecuente il social network. E 
cussì, o lin a scrusigna lis realtàts 
furlanis che si movin in chel che 


i furlans a àn tacat a clamalu “il 
Muselibri”. 


6.500“like” (iscrits,ndr)eune pagjine 
simpri plui vivarose: l'Ente Friuli nel 
Mondo (i Fogolàrs, insumis), un dai 
ents plui vecjos e dongje dai furlans, 
si è butAt te aventure dai “social”. Za 
di un pòc, par dî la veretàt. L'imprest 
al somearès ideal par une socie che 
e à l’obietîf di tignî i rapuarts cui 
emigrants furlans, stant che ti permet 
di jessi in contat cun dut il mont 
“intun click”. Fasìnsi contà di lôr se 
al è propit cussì... 

Mandi, prin di dut fasìn un tic di 
storie: Ent, cuani aial vierzude 
la pagjine Facebook e parcè? E 
nome ‘par jessi su Facebook”, 
o cun cualchi obiettf particolar? 

O sin stàts tra 1 prins a vierzi la 
nestre pagjine personal. E chest, 
une vore di agns indaûr. Ma ni la rêt 
ni i nestris furlans a jerin ancjemò 
pronis. 

Tal 2012, par contradî chei che a 
Judicavin vecjis e cun superficialitàt 
lis nestris struturis e i nestris 
referents tal mont, o vin pensât di 
coinvolzi i nestris Fogolàrs e fâ viodi 
ce che a fasin duc] insieme. 

Si sin rindûts cont che Facebook 
al jere il mût plui svelt par rivà al 
obietîf. La sielte e je stade une vore 
buine. 

In pôc timp, a son rivats un biel 
numar di amîs di ogni cjanton dal 
mont, ma ancje tancj furlans e 


talians, curiòs di viodi cemfit che la 
furlanetàt e je vivude tal forest. 

E cussì, o vin creade un barcon 
dal Friûl sul mont, une vitrine dai 
Furlans sparniçâts pardut viers il 
Friùil. Tant che, dopo un an, o vin 
scugnût vierzi la pagjine FAN, 
pierdint purtrop i contats direts. 

Cui isal che si ocupe di tignî 
sù la vuestre pagjine? Nus risulte 
che o sês plui di un... 

Aromai o sin restàts in doi tal ufici 
e duncje o condividìn dut. No si sa 
mai, “divuardi un mâl di gnot”! 

Prime, si fevele des ideis su ce che 
o vin di cjamà, po dopo, dal pont di 
viste operatîf, al lavore dome un. 

Manonusplascjacaràdinoaltris... 

Tal ultim an o vin fat câs che 
la pagjine e je plui vivarose. 
AI di là des comunicazions dal 
Ent o sui Fogolars, o segnalais 
tantis notiziis dal Friùl. Cemuùt 
lis selezionaiso? 

Tal imprin o levin un tic a nas. Po 
dopo, viodint i numars dai “mi plàs” 
e lis condivisions, o vin capît che la 
nestre int e je interessade a ce che al 





CÎR 
LA NESTRE PAGJINE 


LA PATRIE 
DAL FRIUL 


SU FACEBOOK 








e frache il “mi piace” 
par seguînus ancje li! 








è leât aes tradizions, al teritori, aes 
storiis personâls de int normâl, de int 
che e fâs meracui cun nuie, de int che 
e sint il leam cu la nestre tiere, des 
realtâts economichis che a funzionin 
e che si fasin sintî ancje tal forest. 

Se si visais di Luca Manfè, lu 
vin fat cognossi nô ai furlans, par 
no dismenteâsi di Collavino e tancj 
altris. No tratìn di politiche e barufis, 
a 'nd è za avonde e po nol è il nestri 
mistîr, e 1 nestris amîs a san za dulà 
lâ a cirîlis. 

Une des vuestris rubrichis (0 
podìn consideràale cussì, stant che 
le meteis in maniere periodiche) 
e je “Blecs”: lis lezions in pirulis 
di furlan fatis par inglês. Ce acet 
ano vut, ancje fùr di internet? 

Il progjet “Blecs” al è stàt propit 
une biele pensade. I nestris zovins 
che aromai a vivin simpri su la rêt, 
ma in premure, a vevin voie di tirà 
dongje un pdc di furlan, ma no vevin 
ni timp ni la voie di stà daûr a un cors 
cun tant di gramatiche. 

La prime edizion Talian-Furlan 
e je lade benon su internet, tant di 
pensa di fà ancje 1 DVD par chei che 
ancJjemò no rivin a navigà. 

La seconde edizion, che o sin daùr 
a discjamA, e a fat invezit il contrari. 

Ducj i Fogolàrs de Australie e de 
Asie, e cualchidun in Americhe, a àn 
za vàt i DVD par movisi cui lôr socis 
bessôi, cence spietà une puntade ae 
selemane. 

Dut câs, a son duc] contentons! De 
Australie nus àn dite che a jerin agns 
che a spietavin alc dal gjenar! 





Li che o “clopais” un tic, e je 
la marilenghe. Il furlan no lu 
doprais tant, ce us frenial? 

I “status” cul furlan mi somee 


che a àn sucès, no mo? 


Se o vessin timp, nus plasarès meti 
dutis lis lenghis, ma al è un lavoron 
che no rivìn a stài daûr pal moment, 
considerant ancje che o sin dome in 
doi dipendents e che o vin di gjestî 
flus di comunicazions di dut il mont e 
a duc] i nivei. O vin 23.000 socis di 
dut il mont, 8.000 abonats ae riviste 
e plui di 150 Fogolars di stàur daûr 
duc] i dîs. 

Purtrop la nestre marilenghe no je 
tant facile di lei e i nestris letòrs nus 
domandin simpri di tradusi. Cussì o 
vin viodût che, se si dopre une frase 
curte, un proverbi, une contute, une 
puisie curte, une vilote o une cjante 
popolar, alore al plàs, se no a son in 
pôcs che a van a lei. Ma o vin simpri 


di meti la traduzion o une spiegazion. 


Il nestri compit al è chel di tignî 
dongjelanestreintmidiantla culture. 
Il furlan al fâs part de nestre storie 
e de nestre culture, ma nol è l’unic 
sisteme. O sin un pdc preocupàts in 
mert, ma o viodìn ancje che i zovins 
di cumò a cjacarin il furlan plui di 
chel che lu cjacaravin nô ai nestris 
timps. 

Dal vuestri osservatori parzial 
(ma che nus pues dî alc), in ce 
percentual i emigrants fevelino 
ancjemò par furlan? Cui plui 
e cui mancul? Ise cualchi 
diference o particolaritàt, daùr 
de comunitàt? 

Al è impussibil dâ numars e 
percentuàls in merit, ancje parcè 
che nessun al à numars precîs su la 
emigrazion furlane tal mont. 

O podìn dî che in Argjentine dal 
sigàr a fevelin ancjemò tant par 
furlan. Adiriture te zone di Colonia 
Caroyaacjacarinilfurlan di Glemone 
di une volte. 

I zovins di cumò a disin che lôr 
il furlan lu capissin ma a àn voie di 
tornàlu a cjacarà.Tal Nordameriche 
e in Australie invezit la marilenghe 
si sta pierdint. I nestris zovins che a 
partissin cumò e che a cJase il furlan 
magari no lu dopravin, a son brauròs 
di cJatàsi tra furlans par cjacarà in 
marilenghe. 

Tancj Fogolars si son metùts su 
Facebook, cuai sono i plui atîfs, 
cuaài doprino miòr chest miec? 

Sante scugne chei plui zovins, 
che a doprin la tecnologjie ancje pâr 
lavor. 

A son une vore atîfs ducj i Fogolàrs 
de Asie e de Argjentine, un tic 
mancul Australie, Nordameriche e 
Sud Afriche. Ma disìn che ducj a 
cirin di fâsi viodi. 

Cu la pagjine, ce contats vêso 
vut che no si spietavis, o ce 
che us à dat di plui o di diviers 
rispiet a chei altris miecs di 
comunicazion? 

O vin simpri vût il probleme di no 
rivà a publica dut ce che al rive pe 
redazion dal nestri bimestràl “Friuli 
nel Mondo”. 

Cumò o rivìn a contentà avonde 
ducj. Facebook nus permet di vé 
leams ancje cun chei che no son 
abonâts al nestri gjornal e di podé 
publica robis di une cierte urgjence. 

Il fat di jessi ben atîfs su Facebook, 
nus à puartadis domandis di gnovis 
viertiduris di Fogolàrs che no si 
spietavin. 

Sui contats, butantle in ridi, disìn 
che par vie di vecjis storiis no si 
spietavin il contat e i “mi plas”de 
“La Patrie”, e o sin restâts ben che 
contents di cheste interviste. :-) 

Cemut viodéso la presince de 
lenghe furlane su Facebook? 
Chest imprest isal util? 

Sigûr! Ogni mieç al è util, ma 
bisugne doprâlu ben, pensant a cui 
che nus lei. O spenn che chei che a 
àn di viodi dal furlan a fasin cualchi 
progjet su la rêt. Nestre premure e 
sarà di sostignîlu e fâlu cognossi in 
dut il mont! E 

Oricevine o publichinchest 
contribùt che al fronte une 
cuistion une vore delicade. 


Il fals probleme dal 
Ufici Scolastic Regjonâl, 
il fals probleme de 
ore di furlan a scuele 


Di plui bandis si sint che il 
dal Ufici 


Regjonâl al è un fals probleme, che 


trasferiment Scolastic 
il probleme al è il model di scuele 
in Friûl: o concuardìn cun cheste 
impostazion, tant di slargjâle a un 
altri pont polemic tratât tai mieçs 
di informazion: la ore setemanâl di 
furlan a scuele. 

Par cualchidun la ore di furlan e 
varès di jessi curicolâr, par altris e 
varès di jessi facoltative, par altris 
inmò no varès di jessi propit, in ogni 
câs e je stade presentade come un 
bon risultât de Zonte Regjonâl di 
prime. 

Dispès chescj 


argoments a 
son frontâts, ancje par interès 
comunicatîf, suntun plan emozionâl 
e no suntun plan tecnic, par la cuâl a 
dan di risultàt confusion e dispersion 
di fuarcis. 

Par puartà la atenzion su chei 
che nus somein pardabon i grops de 
politiche linguistiche scolastiche, 
o ricuardìn che la leg 482/99 no 
fevele di uficis regjonài, ni di numar 
di oris di insegnament, invezit e dîs 
che si à di “sigurà che si impari la 
lenghe de minorance” (Art 4, come 
2) e cheste e Je la claf di leture juste: 
nus interessial che si insegni o che 
si impari? 

Se si vûl dome dâ un contentin a 
cuatri furlaniscj, o vê la cussience a 
puestcunnormischenosicondividin, 
baste che il furlan si insegni, magari 
mancul che si pues (une ore par 
setemane...); invezit se si vàl fermà 
la sostituzion linguistiche in Fridl, 
si scugnarà fà un resonament plui 
complès. 

Cjapant at che in 14 agns il sisteme 
scolastic al à dimostràt di jessi 
impermeabil ae tutele des lenghis 
minoritariis (fale pocjis ecezions, 
pal eroisim di cualchi insegnanti), il 
prin pas al è chel za domandat dal 
conseîr regjonal Cristiano Shaurli: 


des 
scolastichis dal Stât ae Reggon. 


il trasferiment competencis 


Dopo e sarà responsabilitàt 
des fondà 
un gnûf sisteme scolastic: par Un 
Friûl Diferent si à di fondalu sul 


plurilinguisim, par che ogni scuelàr 


istituzions regjonàls 


al impari furlan, sloven, todesc e 


talian, magari cun competencis 
diferentis daûr de zone gjeografiche 
o de preference des fameis, cun riléf 
ancje pal inglês e pes lenghis dai 
Imigràts, cun sistemis za provàts cun 
tant sucès in altris bandis di Europe, 
tant che lûs veicolàr e la imersion 
E Sandri 


Luca Peresson, puartevòs di Un Friùl 
Diferent 


linguistiche. Carrozzo, 

| Slovenie Slovenie 


la politiche 
slovene sl 
scuinire sul 


social network 


Tjasa Gruden 





Rubriche realizade in colaborazion 
cu la riviste Novi Matajur di Cividàt, 
setemandì dai slovens de provincie di 


Udin (www.novimatajur.it) 


Un ex president de Republiche, 
definît di campe, poiât dal guvier 
sloven di centrigampe tant che 
candidaàt potenziàl ae cjarie di 
segretari gjeneràl de Onu, e un ex 
prin ministri e ministri dai foresc], 
rapresentant de diestre slovene, 
refudàt dal stes guvier tant che 
candidàt a segretari gjeneràl dal 
Consei di Europe. La cuistion e 
devente daurman un motff di scuintri 
cu la enesime cuistion tra diestre 
e campe che e va indevant ancje 
su Facebook, une des rêts sociâls 
dopradis plui dispès dai politics 
slovens. Il dibatiment Peterle — 
Bratušek al è sclopàt dopo che la 
prime ministre (Pozitivna Slovenija, 
aree di centrigcampe), prime dilunc 
dal congrès de diplomazie slovene 
e in maniere seguitive ancje sul 
propri profil Facebook, inte chat 
mensîl cui citadins, e veve listàt i 
motîfs che la candidature di Alojz 
Peterle - prin prin ministri dopo 
la declarazion di indipendence de 
Slovenie e europarlamentàr atuàl di 
Nova Slovenija — PPE - no podeve 
jessi poiade dal guvier. 

La Bratušek, cemt che al veve fat za 
in precedence il ministri dai foresc] 
Erjavec, si è esprimude in tiermins 
une vore critics su la pussibile 
candidature di Peterle, definintle pòc 
serie e inusudl, parcè che e jere stade 
comunicade uficialmentri al guvier 
dome une dì prime de scJadince dai 
tiermins. Ma il motîf principàl che 
Alenka Bratušek si è dite contrarie 
a sostignî Peterle, e je la cancelazion 


dai 
permanente de Republiche di plui 


regjistris di residence 


di 25 mil citadins origjinaris des ex 
republichis jugoslavis, fate dopo la 
indipendence, cuant che ae vuide 
dal guvier al jere propit Peterle. I 
“cancelaàts” a àn pierdàt cualsisedi 
status juridic e duncje ancje cjase, 
lavòr, assistence sanitarie e v.i. E je 
stade, cheste, la plui grande violazion 
di masse dai dirits umans in Slovenie, 
cemût che e à ricognossût ancje la 
Cort europeane pai dirits umans di 


N 


Strasburc, che e à imponft al Stàt 
il risarciment des vitimis di cheste 
vicende. Impussibil duncje, secont 
Bratušek, sostignî la candidature 
di Peterle a segretari gjeneràl dal 
Consei di Europe, la organizazion 
principal di difese dai dirits umans 
dal continent. Il guvier sloven, cun di 
plui, nol podeve no tignî cont - cussì 
e à declaràt la prime ministre - dal 
fat che l'europarlamentàr di Nova 
Slovenija — PPE, al veve condividàt 
i pinsîrs su la situazion in Slovenie, 
dal Partît 


european intune risoluzion, dopo la 


esprimfts popolàr 
condane par coruzion dal leader de 
SDS Janez Janša intal afàr “Patrie”. 
Une risoluzion là che la Slovenie e 
vignive presentade — a so dî - in mût 
no corispondent al vêr. 

Propit chest ultime afermazion e 
veve sburtât Peterle a definî, ancje 
sul propri proffil Facebook, la 
mancjade poie ae sô candidature une 
prove di discredit e di revansisim 
politic intai siei confronts, dome 
parcè che al esprim in libertât lis 
propriis opinions, contrariis dispès 
a chês dal guvier. In difese dal 
europarlamentâr, di là dal so partît 
di apartignince, si son inschiriâts 
ancje esponents di SDS, e soredut il 
president dal PPE, il francês Joseph 
Daul, che al à sotlineât cemût che 
Peterle al sarès stât un candidât 
otim e che finalmentri la cjarie di 
segretari gjenerâl dal Consei di 
Europe e varès podît jessi rimetude 
a une personalitàt di alt profil che e 
ven dal “Centri o Est Europe”, o sedi 
de part orientâl de ex tendine di fier. 
Invezit, tra lis critichis principàls 
fatis al Guvier dai partîts di diestre 
slovens, e je stade soredut ché di 
no vê volût poià un candidàt dome 
pe sô apartignince politiche, cence 
calcolà che la sô eventual nomine a 
segretari gjeneràl e sarès stade un 
onôr pe Slovenie. 

Considerazion cheste, che e varès 
podût jessi forsit ancje legjitime, 
se la diestre slovene no si fos 
inschiriade, propit intal stes periodi, 
cuintri la eventuâl candidature dal 
ex president Danilo Türk a segretari 
gjenerâl de Onu. Di dutis dôs lis 
bandis duncje, si predicje ben e si 
sgarfe mâl, e ogni cuistion e devente 
ocasion par alçâ la temperadure 
politiche intun paîs che si dimostre 


simpri plui dividût. E 


LA PATRIE DAL FRIÙL 


| Austrie | 


onùis 
inistris 


orprese 
OVF.: 


Kurz gnûf ministri 
dai Afàrs cul forest 
austriac. AI è il plui 
zovin sorestant de 
diplomazie in Europe 


Janez Erat 





Trê mês dopo lis elezions, la SPÖ 
e la ÖVP si son metudis dacuardi 
di lâ indenant cu la viere grande 
coalizion. Ce sorprese! Come in 
Gjermanie, dulà che o vin viodût 
un svilup cuasi paralêl, i eletôrs no 
capissin parcè che al sedi coventât 
tant par rivà a chest risultât che al è, 
matematichementri, l'unic pussibil. 
Ancje i prins puesc]j a jerin plui che 
clars: al volant il paron de çampe 
Werner Faymann e, tant che secont 
Michael 
Spindelegger. Dentri de scuadre de 


pilote, il conservadòr 
SPÒ nol cambie plui o mancul nuie; 
al contrari, Spindelegger, malcontent 
di no jessi deventàt cancelîr, al à 
decidàt di cambia il so persondl. 
Gnove ministre de Zoventàt e de 
Fameee]elaricercjadore e fondadore 
dal istitàt di ricercje di marcjàt 
“Karmasin Motivforschung”, Sophie 
Karmasin. Il Ministeri de Economie 
di Reinhold Mitterlehner al piert 
chestis agjendis: al puest di chel, al 
cjape la Sience e la Ricercje. 

Il tirolés Andrà Rupprechter al è il 
sucessìr dal ministri de Agricolture 
Nikolaus Berlakovich. Il Ministri 
de Justizie è diventàt l'avocat di 
afârs Wolfgang Brandstetter. Fàr de 
scuadre di guvier a saran Beatrix 
Karl (Justizie) e Fekter (Financis). 
Lis Financis a passin aSpindelegger: 


il Ministeri dai Afàrs cul forest, adun 


cu lis agjendis de integrazion dai 
migrants, lu oten di fat il so brag 
diestri, il student Sebastian Kurz. 

pe 
impastanàt dome doi agns fa al è za 


Il segretariàt integrazion 
storie. La integrazion dai imigràts 
e Je stade une des prioritàts dai 
conservadòrs e cussì al pâr di strani 
che no vuelin là indenant cun cheste 
agjende. Alev Korun dai Verts al 
critiche la decision di sierà cheste 
istituzion: al stime che il teme al 
sedi masse impuartant e che al 
rivuardi il nestri futàr; duncje, meti 
la integrazion tal ministeri dai Afàrs 
cul forest al è stimàt tant che un eròr 
grâf, che si paiarà plui indenant. 
kkk 
Il plui zovin sorestant de 
diplomazie in Europe 
No dome pal schi, ma ancje in 
politiche, la republiche alpine nus 
presente un gnûf record. Il student di 
dome 27 agns Sebastian Kurz al è il 
gnûf ministri dai Afàrs cul forest. Al è 
il plui zovin sorestant de diplomazie 
in Europe e, daûr "Digischool.fr"', 
une plateforme internet francese dai 
students, al à otignàt ancje il titul 
di "Student dal an 2013". Kurz al à 
vinçût il titul te classifiche dai "10 
students che à son rivât a un sucès 
straordenari tal 2013." 
Se chê sielte e significhi un vantaç 
pe Austrie o se si riveli cussì la 
assurditât politiche dal paîs, si 
discut atualmentri tai cafês de 
capitâl. Il student, che nol è rivât 
adore a completâ i siei studis, al 
pues ringraciâ pe sô cariere il vice 
cancelîr Spindelegger. 
Dal2003alèmembridalJVPa Viene, 
la organizazion dai zovins dal partît 
conservadôr. Za tal 2009 al è stàt elet 
cul 99% dai véts dai delegàts tant che 
president federàl dal JVP. Tal stes 
an al devente ancje vice president 
dal partît ÖVP a Viene. Pôc dopo, 
te campagne eletoràl di Viene, al 
bute fûr la campagne "metropolitane 
vierte 24 oris su 24", cuntune largje 
cuviertidure mediatiche. 
Spindelegger, che tai ultins agns 
al sta cirint di mudA il so caratar, 
descrit tai gjornài tant che noiòs e 
grîs, al vàl mostrà - cul supuart de 
cariere dal zovin student - di jessi 
inovatîf e moderni. Cussì si spieghe 
la sô decision di vê clamât il zovin 
Kurz tant che brag diestri al ministeri 


dai 


integrazion, 


Internis, come Segretari pe 
e di puartàlu cumò 
indenant a cjàf dal ministeri. 

In struc, o notìn che noje la formazion 
e la cualificazion professional che e 
decît cui che al è la persone plui 
juste e buine di condusi un ministeri; 
dispès, come in chest câs, o stin 
cjalant un teatri politic dulà che ducj 


a vuelin complasé il public. E 

k SX 


Il dirit ae autodeterminazion, lis 
mobilitazions pai dirits di fonde, 
i referendums pe indipendence, 
la soluzion dai conflits. Il 2014 in 
Europe, massime pes minorancis 
e pes nazionalitàts, al è un an 
Dut chest al è saltàt 


fûr za sul imprin, a tacà dai 11 di 


Impuartant. 


Zenâr stàts, cuant che a Bilbao e je 
stade une manifestazion grandiose, 
cun passe 130mil personis che si 
son dadis adun par domandà 'Giza 
Eskubideak, Bakea, Konponbidea’, 
ven a dî 'Dirits umans, pâs, soluzion 
dal  conflit'. 
rapresentants di ducj i partîts bascs, 
de EAJ-PNV (Partît nazionalist basc) 
aes fuarcis progressistis 'abertzales' 
Eusko Alkaratsuna, Aralar, 
e Alternatiba, e di 
organizazions sindicâls. 


In place a jerin i 


Sortu 
diviersis 


Il corteu al veve ancje chê di 
rilançâ la cuistion dai dirits dai 
prisonîrs politics bascs, argoment 
di une manifestazion programade za 
timp indaûr e improibide de bande di 
un judiç spagnûl, e par chest, cemût 
che al à declaràt il puartevòs di Sortu, 
Pernando Barrena, e je deventade 
une manifestazion a pro de difese de 
libertàt di opinion e di espression. E 
je stade ancje une gnove dimostrazion 
de volontàt di pâs e Justizie tal Paîs 
Basc che e Je sot dai voi di dut il mont. 

Une altre cuistion che e je simpri 
vierte tal Stàt spagnl e tocje chel che 
in Catalogne al ven clamât il dirit di 
decidi, ven a dî la celebrazion dal 
referendum su la autodeterminazion 
domandat des fuarcis sovranistis, 
CiU, ERC, ICV-EUIiA e CUP, che a 
metin adun la maiorance dai elets dal 
Parlament catalan. Il referendum al 
varès di davuelzisi ai 9 di Novembar 
di chest an, ma il guvier di Madrid lu 
considere incostituzional. 

Un vét pe indipendence che impen 
si fasarà par sigàr al è chel de Scozie: 
l'apontament al è pai 18 di Setembar. 
Pal Partît nazionàl scozés e pai Verts, 
che a son a pro de indipendence, votà 
a pro al vûl dî vierzi la strade par vê 
une Scozie miòr. 

La cuistion de autodeterminazion e 
tocje ancje il Tirôl dal Sud, là che ai 12 
di Zenâr stàts la Siid-Tiroler Freiheit 
(SF) e à fat indenant i risultàts di une 
consultazion inmaneade de bande di 
chel partît. La iniziative no à valòr 
legàl ma e je avonde significative, 
stant che a àn votàt, par pueste o 
par internet, passe 61mil di lôr (il 
300% dai 20mil véts cjapàts de SF 
tes ultimis elezions regjonâls) e il 
risultàt a pro al è stàt dal 92,17%. E 
è Marco Stolfo 

GIANNITORRENTI INTUN DISSEN DI DREE VENIER 


“L’alabarda s’è desta”: e nô furlans, 
ce fasìno? Nus vevin dit che il furlan 
nol sarès stàt plui “una cazzata”, che 
o varessin vàt vonde di polemichis 
di cjampanili, e che ducj i teritoris a 
varessin vude la midiesime atenzion. 
Invezit, in cheste disgraciade Regjon 
mâl nassude clamade Friàl Vignesie 
Julie, i furlans no àn mai finît di gloti. 
No si fevele dal assistenzialisim che 
tancj a lamentin come “storic” par 
Triest: 1 14 milions di euros che il 
Teatro Verdi al à vàt di bessél (un 
ad an, di vué al 2028) par scancelà i 
siei debits a son robe frescje, di ché 
altre dì. E a fevelin di un ripart dai 
fonts de culture dal dut sbelangàt 
viers dal Cjars. Ma intant che lis 
sieltis de zonte vuidade di Debora 
Serracchiani a risolvin un probleme 
a Triest (par cumò, viodût che la 
Fondazion di chel Teatri no à mostràt 
fin cumò di jessi buine di sparagnà 
nancje un franc inte sô gjestion), a nt 
crein invezit un grum in Friàl. Parcè 
che i tais dai contribîts a riscjin di 
copà tantis esperiencis culturàls che 
no àn bisugne di milions di euros par 
là indevant ma di pôcs miars. Doi 
esemplis: il Pali dai Students di Udin 
e Cjase Cocel a Feagne. 

Il prin câs al è un esempli di ce che 
i furlans a varessin di fà cuintri de 
scancelazion dai lôr dirits culturài: 
mobilitàsi. Lu àn fat 1 fantats che 
a son dar a prontà i lôr spetacui, 
ma soredut lu àn fat duc] chei che 


intai agns a àn vût benefici di cheste 

esperience di vite e di scuele che 
e je cetant educative. E l’assessòr 
triestin ae culture Gianni Torrenti al 
à cJatàt ae fin un rimpin par sigurà i 
fonts (45 mil euros) ancje par chest 
an. Visant dut càs che in avignî no 
si fasaran plui “regâi” dal gjenar ma 
che si varan di meti a bant duc] i 
contribîts regjonài. Si spietavin un 
“regàl” ancje chei di Cjase Cocel a 
Feagne, un dai Museus plui biei e 
vîfs che a insegnin soredut ai nestris 
fruts ce che al jere il Friûl di une 
volte, chel di divignince contadine. 
Culì si pues cjalà cul voli dai oms 
di vué ce che o jerin fin a 50 agns 
indaàr, prin che la civiltàt des 
industriis e mudàs il nestri mût di 
vivi. Dut chest al coste 50 mil euros 
ad an aes cassis de Regjon: masse, 
pe 


sparagnà, par cjatà fàr un milion ogni 


zonte Serracchiani.  Covente 
an pal Teatri di Triest. Cussì noaltris 
furlans si contentarìn dai frugons, ma 
almancul o larìn ducj ae Opare. Ma 
come che al vise Puccini, “Nissun 
nol à di durmî”: parcè che altris 
sorpresis a podaressin rivà dongje 


in avignî. I 


RADIOCRONISCJ TAL BALON 
Sintude te radiocronache di Udin 
cuintri Lazio: Reja nol è furlan, ma 


“isontino” parcè che al è di Lucinîs.... 


Stupiditàt, ignorance o piès malefede? 

URI GERA VADANA AD 


Si clamin Federica Angeli, Barbara 
Battel, Cristina Micelli e Giacomo 
Trevisan (ma altris si stan za metint 
in vore). Pal moment a àn produsût 
siet contis jentrant tal mont di U-. A 
son i protagoniscj di une fanfiction 
che à tacât a jessi publicade, di 
sabide in sabide, sul gno website. 
No mi plâs, in gjenar, fevelâ des mês 
robis, ma in chest câs o stin fevelant 
de vivarosetât dal mont leterari 
furlan e dai siei gnûfs autôrs che 
a metin in discussion la polemiche 
su la crisi dal furlan ch’e à vût acèt 
ancje su chestis pagjinis cualchi 
mês indaûr. E alore o larin indenant. 
Intant lin a spiegà ce ch’e je une 
fanfiction: si trate di une opare scrite 
di fan che a cjapin il trat di storiis 
o di personaçs di une altre opare 
origjinâl. Al è un fenomen che al è 
leât a la nassince di un fandom, vâl 
a dî di une comunitât di personis che 
si passionin di cualchi espression 
culturâl (de leterature, dal cine, 
di un autôr...). In chest câs dut a 
è nassût tal cercin di un laboratori 
di scriture narative inmaneât di 
Bottega Errante te sede di Radio 
Onde Furlane. O ai proponût, te 
mê sezion didatiche dedicade al 
romanç, une sperimentazion: jentrâ 
in autonomie, cun propis personaçs 
e propis narazions, tal mont di U-, 
doprant lis regulis che a dissiplinin 
chê ideâl costruzion leterarie. 

U- al è Pultin gno romanç jessût tal 
Novembar dal an passât e il mont di 
U- al è componût di ducj i romançs 
che a sedin mai stâts scrits, cjapant 
dentri ancje U-, il romanç che lu 
descrîf. O varês capît che cun cheste 
opare, la ultime che à vinçût il Premi 
S. Simon, o jentrìn cu la marilenghe 
tal cercin de leterature fantastiche. 
E cuale palestre plui libare e 
disfrenade ise ché de leterature 
fantastiche par liberà la fantasie di 
gnûf autòrs? Ven a stài che la robe 
e je partide e à produsft risultàts di 
cualitàt une vore interessants. 

Al val dî, in struc, che no je crisi tal 
mont de leteradure par furlan. Fasét 
atenzionalafinece di chest fenomen: 
si trate di autôrs che no si metin in 
vore par scrivi e publica online une 
lôr conte in dut e par dut origjinàl, 
ma che a metin a disposizion par 


un progjet la lôr cognossince e la 


lôr abilitàt tal scrivi. 
U- e 


je vierte a ducj. Duc] a puedin 


La fanfiction dal mont di 


partecipà: par cognossile no covente 
altri che là a viodi tal gno website 
(www.francomarchetta.net)te sezion 
L’infinît di U-. 

E cussì il Premi S. Simon rinovàt, 
simpri inmaneàt dal Comun di 
Codroip cu la colaborazion dal 
ARLeF, al à savût racuei lis novitàts 
che il mont leterari furlan, soredut 
chel dai zovins, i tornave indadr. 
Di fat il gnûf bant de 35e edizion 
al previòt di ameti in concors 
no dome il romanç ma ancje la 
racuelte di contis, dant spazi a une 
forme leterarie che e à vlt cetante 
fortune tes publicazions de riviste 
La Comugne e tal website Conte 
Curte di Raffaele Serafini (http:// 
Di 


soreplui, chest an il premi no si 


contecurtegnove.blogspot.it/). 


limitarà a la formule tradizional cul 
concors e la serade di proclamazion. 
Ilvolumdeoparevincidorealvignarà 
publicàt daurman di une cjase 
editorie e al vignarà presentàt intun 
event particolar, cu la partecipazion 


de 


leterature. Ma ancJje chei che no 


di personags  impuartants 


varan rivàt a vinci e che a saran 
stàts segnalats de jurie, no saran 
abandonats dopo il lôr sfuarg no di 
pòc ma a deventaran protagonisc] 
di leturis, incuintris, publicazions 
online, cussì di fâ torna il Premi 
San Simon ce che al jere prime de 
suponude crisi: il pont di riferiment 
cultural plui impuartant de narative 


par furlan.II 


Ù LA SGRIFE 


TORRENTI, L'ASSESSÒR CHE AL VEN 
DAL TEATRI... COMIC 

Al è stàt un flum in plene: 
Torrenti, assessòr triestin ae 
culture al à declaràt che no je 
colpe di Triest se il furlan nol è 
tutelat. Anzit, colpe dai furlans, 
"parcè che Triest e Je simpri 
stade a pro des minorancis" al à 
vût dit. Se o vevin cualchi dubi 
sul assessòr che al ven dal mont 
teatràl cumò o vin une sigurece: 
al ven dal teatri pardabon... 
comic! 

Cuant che lis 
robis si fasin 
cul cjaàf e 
vegnin für... 
bielis contis 


Contis cence cjâf? Ce vuelial dî il 
titul dal concors che il blog leterari 
"Contecurte" al à inmaneât sul web 
e che si concludeve ai 31 di Zenâr? 
Al è un zûc di peraulis: no son contis 
cence cjâf ni code, ma cence il pont a 
cjâf. Ven a stâi che a àn di concludisi 
intune frase. Ma isal pussibil fâ une 
conte propit cussì curte? 

Usaldimostrìinpublicantivincidérs 
decidàts di une jurie che e veve 
dentri ancje il responsabil dal blog 
Raffaele Serafini, Franco Marchetta, 
Carli Pup di Onde Furlane. I risultàts 
a son stàts publicats sul blog ai 23 
di Zenâr, lait li di contecurtegnove. 
blogspot.it par viodi ancJe chés altris 
contis. 





1°) «Epopee in cuatri riis» di 
Renzo Brollo 

E Diu, dopo vé passat la setime 
zornade a polsà, vint  plasmàt 
il plasmabil, al restà a cjalà lis 
primis formis di vite cressi, deventà 
organisims, saltàfàrdalmar,madressi 
in dinosaurs, retii, uciei, mamifars, 
specializàsi in oms e daspò al passà 
la ore a viodiju cressi in stature e 
in sgrimie, fintremai che no rivarin a 
sdrumâsi un cun chel altri, lassantlu 
une altre volte di bessôl tant che, a 
chel pont, al cjapà la tiere e le sclicà, 
tornant a fracale dentri te nape, di 


dulà che a jere vignude. 


2°) «La Dumble sul Lat» di 
Xabi Xograr da Pléf 

Za prime che si fos distudât chel 
Soreli che i Gjôs a àn vàt impiât di fûc 
e di dolôrs, i aiars a vevin dispoiàt de 
cinise lis ruvinis di Tenochtitlan, la 
Dumble-sul-Lat; ma lis mês lagrimis 
maris no si fermin cuant che o intivi 
sot dai déts, tune sachete di piel, i 
rincjins verts de pueme dai miei dîs 
contents. 


3°) «La plene» di Dree Venier 
S'obrinchichelramagsoifàrdiches- 
tpantanbastartchemiscJafo... 


Curiositàt: di passe 40 contis riva- 
dis, un cuart a son di autòrs di furlans 
tal forest. Une biele testemoneance 
ti trop che ancJemò i tegnin ae len- 
ghe e di ce che al pues fa il web se 
doprat ben. Il 

ALDO SBADIGLIO: IL GNÛF CD 









DI 
AL 


PREMI FRIÙL 


— Natascia Gargano — 








Il nom al è dut un program. Aldo 
Sbadiglio e la Famiglia Ananas in 
vacanza a Dresda, cul toc Domanditi 
parcè a son i vincidòrs dal ultin 
Premi Friûl organizàt come ogni an 
di Radio Onde Furlane, cu la poie 
pal 2013 de ARLeF e dal Comun 
di Udin, intal biel format gnûf, cu 
lis cuatri semifinâls dal vîf vie pal 
Frûl (Cjasarse, Muçane, Cormons e 
Comelians). Lôr a son Paolo Drigo 
(vôs) - che al sarès chel ”Aldo 
Sbadiglio” dal nom -, Luca Politti e 
Gianni Travaglia (ghitare acustiche 
e côr), Michele Olivo (tastieris, 
armoniche e côr), Carin Marzaro 
(bas eletric) e Alberto Zenarolla 
(batarie e côr). La formazion, buine 
di meti adun folk, pop e rock, e à 
convinçût la jurie pal so «ciert gust 
virtuosistic» e pe «presince di sene 
ironiche e articolade». Di lôro spietìn 
cumò il disc, il prim full-lenght, che 
al vignarà publicat dentri dal an pe 
etichete Musiche Furlane Fuarte. 

Il grup al nas tal 2009: sîs 
musiciscj - il plui zovin al à 28 
agns, il plui grant 37 - cinc oms e 
une femine «colonna portante della 
Famiglia Ananas», che a vegnin di 
Rude, Bertiàl, Udin e Bagnarie e 
che si cjatin a Cjasteons di muris par 
sunà. E il nom? «Un che si clamave 
come me al veve vinçût la Corrida, 
mi coventave un “nick name”» nus 
conte Paolo, che al cjante e al scrîf 
i tesc] «il rest si è zontàt toc par toc 
in ostarie metint adun ce che nus 
plàs. Il risultàt al è il nestri nom». E 
che al à ancje dat il titul al lôr prim 
lavor omonim jessàt tal 2010 cui 
prins tocs par furlan. «Mi plaseve lâ 
a sintî i vecJos in ostarie cuant che a 
zuiavin di cjartis e stà a sintî il sun 
de lenghe e lis tantis diferencis che 
si cJatin di paîs in paîs» al dîs Paolo 
«al è stat cussì che jo, venit di famee, 
o ai imparàt il furlan». Di li, il pas 
di scrivi musiche in marilenghe al 
è curt: «Mi plaseve doprà la lenghe 
des vilotis intune maniere mancul 
pessimiste e plui ironiche parcè che 
“noaltris” furlans no sin po cussì 


avilîts». La prime composizion si 
clame Barbe Pieri: «La sonoritàt 
dal furlan e je une vore biele e e 
somee al inglés pe imediatece. E 
poi o ai notàt che ognidun al da la sô 
interpretazion aes peraulis: par me 
e je une cjançon di proteste, par un 
altri al èil von che si lamentave cuant 
che al jere in ricovar. Cussì ancje pal 
toc No coventa rabiâsi: jo lu ai scrit 
par no cJapàsi masse sul seri, parcè 
che ognidun al à alc che nus pues fà 
rabià. Altris invezit a àn let in chel 
test une note su la societàt che no 
funzione: robe che jo no vevi propit 
pensât. Il furlan al rive diret aes 
personis e ognidun al jentre dentri 
al toc ae sô maniere». La cjangon 
Domanditi parcè, chê che a vincût 





il Premi Friûl, e conte invezit in 
maniere ironiche e lizere, e cuntune 
sonoritàt balabile, di zoventàt che e 
bute vie lis zornadis cence fà nuie: 
Lunis di misdì/Martars par mit di dî/ 
Mtercus universitari/Jotbe i bêçs di to 
pari/Vinars a cirî festivàl/Sabide al to 
Nadal/Domenie e rivarà/cence visàti 
mai parcè... 

Chel in lavorazion al è un concept 
album, cuntun personag principal 
presint in duc] i tocs. Ogni cjancon 
e conte la sò storie di ordenarie 
matetàt: lui si clame “Mimmo 
Ventanni” e al è il prototip di furlan 
«vignàt fûr di un misclig di amîs e 
int che o cognossìn pardabon e che a 
son confluîts in Mimmo» al dîs Paolo 
Drigo «chi dentri a son la ostarie, la 
crisi, il vivi in Cjargne e lis morosis. 
Dal sigàr no son baladis di amôr, ma 
tante ironie». Il 


"DRESDE” PA LEUO 





I Luna e un Quarto a son deventàts 
“srancy”. La formazion di Mugane, 
vincidore dal Premi Friàl 2010, 
e je vignude fàr cuntun gnûf lavòr 
dal titul “Nel buio, nel vento, nel 
sole”, regjistràt, mixàt e masterizàt 
di Francesco Marzona tal Birdland 
studio di Gurize, simpri par Musiche 
Furlane Fuarte. Plui madîr dal disc 
di esordi “Basse Pression”, al à 7 
tocs, dome doi - cheste volte - par 
furlan. «A son vignûts fàr cussì» a 
contin «al è il toc stes che al clame 
la lenghe: taliane o furlane». E se 
a ven in marilenghe, «la varietàt e 
je ché de Basse Furlane» a precisin 
«il c dolç al ven pronunciàt cul z», 
marche di fabriche di Mugane, anzit 
“Muzane” apont. 

Folk, blues, gispy, 17 components 
(Jacopo Casadio — ghitare eletroche, 
acustiche e vôs; Tomas Vergendo 
— vôs; Alessio “Balute” Turco — 
armoniche; Davide Sciacchitano — 
liron; Boris Sciacchitano — chitare 
acustiche, darbuka, shaker; Sergio 
Galasso — ghitare classiche, banjo, 


“Colete” 


Toneatto — batarie, cajon) a passin di 


glockenspiel; Cristian 
musichis balcanichis come Muzika 
aes baladis malinconichis dal “Blues 
del temporale” al stîl “meditatîf” 
di Polvere. Une vore presint ancje 
in chest cd, il teme dal viag, cu lis 
Stradis che nus «puartin lontan», 
intal grant viag des nestris emozions. 
O cun Rrock, rangjiament par furlan 
de cjangon dal cjantautòr Gianmaria 
Testa, chee conte dimigrazions: dome 
che a fa 1 “viaggi della speranza” a 
son i nestri vons lâts a cirî fortune 
in Canadà (e ven ripartuade una 
letare vere di un nestri emigrant). 
Toc rinfuargàt par intensitàt dal 
piano Wurlitzer di Paolo Paron. Con 
“La mezzaluna nera” si denunciin 
miseris cuotidianis in dî di vué in 
maniere mancul lizere di “Cjale fîs 
e no capìs”: cheste volte no je dome 
une zoventàt pierdude denant de 
television, ma a son “brillanti video 
poker” e “rughe fonde come un capo 
indiano”. La riflession no gjave però 
la ligrie contagjose che e caraterize 
chest grup. Al baste viodilu une volte 
dal vîf: la sô energjie le à ben sintude 
ancje il public di Suns, tal Novembar 
passât a Moena (Tn), che ur à fat vinci 


il prin premi. f eè N.G. 


I COLONOS 
DISIN NO 

Mauro Della Schiava 


DISSEN 
DI GIANNI DI LENA 


In File 2014 si vierç cuntun grant 
“NO!”,stampât su duc] i manifestuts 
e volantins de associazion dai 
Colonos. Un NO! grant che al samee 
un mûr. Un mûr cuintri ce? 

Prime di dâ une indicazion sul 


percors proponît di Fidrì dai Ros, 





FIDRÌ DAI ROS 
INTUN DISSEN DI GIANNI DI LENA 


insiemi al nestri ben cognossàt 
Agnul Floramo e Gotart Mitri, o cròt 
che al sedi impuartant provà a dâ 
une sorte di incipit che mi è parût di 
vê cjatât, in relazion ae iniziative dai 
Colonos, ché altre sere, cjalant un 
film: “La mafia uccide solo d'estate”. 
Un film ironic, delicat e inteligjent 
dal regjist Diliberto. Il protagonist 
ae fin al dîs: “O ai capîît ce che al vùl 
dî deventà pari. Al vl dî parâ to fi 
dal mâl e insegnài a ricognossilu”. 
Un sproc che al met adun ducj i 
intents dal NO! di In File 2014. Cuài 
sono i valòrs utii par podé ricognossi 
il mâl e rivà a oponisi cuntun NO!? 

Il program (che si pues viodi par 
ben sulsît dai Colonos: www.colonos. 
it) al partìs dai NO! di chenti par 
slargjàsi ai tancj NO! ator pal mont. 
Une sorte di cercli cuntun centri 
che al partìs de storie local, come 
i ebreus di Sant Danél depuartàts 
a Auschwitz, par rivà insom, ai 25 
di Avrîl, cu la presince dal artist 
balarin ture Erdem Gündüz che 
al metarà adun il so Man Standig 
(Om in pîts), la forme di proteste 
puartade cheste Vierte passade 





i hj 


denant dal Ataturk Cultural Center 
in place Taxsim a Istanbul, cuintri 
il regjim di Erdogan, premier turc 
di vué. Un om, in pîts, fer, imobil, 
come un arbul, come un mûr. Un 
NO! cidin, ma presint. Un esempli, 
un dai tancj che a passaran jenfri 
musiche, poesie, storiis e confronts 
te suaze dai Colonos a VilecJasse. 
Un NO! di tantis formis, in tancj 
mûts, che al varès di rivà a jemplà di 
significat ancje il nestri vivi di ogni 
dì, parcè che la provocazion di chest 

dineament no pues restà “sterpe” e 
lassade tes stanziis dai Colonos. E 
à invezit di deventà samence par 
jemplâ di sens chei NO! che ancje 
chi di nô no mancjin, e no àn di 
deventà o restà un bruntulâ cence 
sens di pcs di lôr, ma il pont par 
ricognossi e ricognossisi in ce che 
al jude a cressi, a vivi; contraponàt 
a ce che al ferme e al cope, dentri 
il cjàf e il nestri cor. Un NO! par dî 
SÌ a ce che al à valor. Apontament 
fin ai 25 di Avrîl a Vilecjasse, ai 
Colonos! E 


Bon lavor ae 
gnove ARLeF 


Ai 31 di Zenâr la presidente de 
Regjon e à firmt il decret di nomine 
dal gnûf Consei di Aministrazion de 
Agjenzie regjonàl pe lenghe furlane. 
Unatspietàt di mês e che cumò al rint 
dal dut operatîf il gnûf Cda componût 
di: Lorenzo Fabbro (president, che za 
al veve vude la cjarie fin al 2008); 
Walter Tomada (nestri colaboradôr, 
gjornalist e insegnant) e Roberto 
Dapit (professôr de Universitât dal 
Friûl e unic component che al reste 
dal vecjo Cda), chescj trê nomenâts 
de regjon; Geremia Gomboso (sindic 
di Listize) nomenât dal Consei pe 
Autonomiis Locâls e Alessandra 
Burelli (professore de Universitât dal 
Friûl e za componente dal Comitât 


tecnic sientific de ARLeF). E «0 

DISSEN DI GIOVANNI DI LENA 


Domenie Prin di Dicembar stât a 
S. Zorç (localitât Gjai) Federico al 
jere li. Amîs, simpatizants, poetis, 
ex-zovins cu lis cjaveadis plui 
raris, trastolons, ghitaris, un pôc 
di dut. Suntune taule, une sorte di 
piçule mostre: libris, libruts, rivistis 
(Usmis, si visaiso di jê?), fotografiis. 
E, picjadis sui mûrs, poesiis sôs, 
di Federico. Scritis cem@t che lis 
scriveve lui, scarabocjadis intun 
stampatel sburît, cun peraulis 
scancjeladis, altris zontadis a mieg 
o fûr rie. Scuasi che la pagine blancje 
a forme di retangul e fos une gabie 
masse strente pe sò vitalitàt, che 
al ves dibisugne di ancjemò plui 
libertàt, fûr di ogni costrizion. 

E poivideos chelu àn mostràt cuant 
che al stave ben e che al jere plui 
zovin. E che al leieve lis sôs poesiis in 
straordenariis perfomances. Dî che 
lis leieve al è scjars, ridutîf. Si varès 
di dî, pluitost, che lis... viveve lis sôs 
poesiis, lis sberlave, tes tirave intor 
cun fuarce. Chel so ‘presint’ vosàt a 
fuart in Al poeta de li pantianes ti fâs 
vignî un sgrisulon jù pe schene. E cui 
Jerino, po, chestis pantianis? I ultims 
dal mont, i emargjinàts, chei che la 
socjetàt ju lasse in bande, anzit che 
ju sburte in bande. Come che e à fat 
ancje cun Tavan. 

“Ducj i poetes a son mats”, al à 
vùt scrit il sagjist inglês dal sîscent 
Robert Burton. E, cun di fat, no 
mancjin esemplis, inte storie de 
leterature italiane, che al basti pensà 
a Dino Campana, Alda Merini e, lant 
plui in daûr intal timp, a Torquato 
Tasso. Dute int che e à vat a ce fa 
cun problemis leàts ae malatie 
mental. Ché malatie cussì scosagne, 
sutile, dificile che la sience no sa 
nancjemò ben, nancje jê no, ce 
maniere definîle, capîle, curàle! E 
alore al devente parfin masse facil 


Laurin Zuan Nardin 


Quan ch'e soi deventàt mat 
ere massa distrat 

n’ài podût 

gôdeme la scena 


di dineàle, parant inte emargjinazion 
chei puarins che i colin dentri. 
Emargjinazion che al è ben dificil di 
saltài fàr. Federico al è saltàt fàr in 
gracie de poesie, ancje se, in cualchi 


w 


maniere, le à simpri puartade cun 
se. Une poesie, la sô, che no si pues 
metile intal ambit di nissune scuele 
o tindince, ni scjafoiâle in nissune 
definizion. Scrite intune lenghe che 
plui margjinâl no si pues (la lenga 
mancu favelada dal mont), chel so 
furlan andrean sclagn e net. Che 
al somearès fat a pueste pe voie di 
dissacrâ di Federico: Leopardi al 
puciava coma na cjara in calour; 
chel mona de Marxs a non da mai 
crevada, a lera un mantenuto; e 
Van Gogh no lu esalte tant pai siei 
cuadris, ma parcè che al è deventât 
mat e muart a 37 agns: il massim!... 

Un poete che al vose a fuart. Ma 
cjalait ce tante delicatece inte liriche 
dediade ae mari muarte o in chel 
piçul breon di len che al jere il so 
zugatul preferît di frut, cjarinât fin a 
dâi une consistence umane! E vierç 
orizonts gnûfs, la sô poesie, come 
dute la grande poesie. Provìn a lei, 
par esempli, 

Sumiant la religjon. 

Signour / no crout no crout / e pura 
‘e soi uchì / ingenoglat denant / Ah se 
tu savès / i me pls li contradizions / 
pa’ restà me stes / Soi stupedu / a no fl 
ocor che tu le dîse / al mancu riuscît / 
dei tio’ fis / Soi brut “e soi un falît / e 


puran’ài nua da domandàte, /no vuòi 





mirachi su de me, / me contente ch’al 
sorele / a me dîse bundì. / Signour, 
no soi uchì / par sglonfàme coma un 
pavon / ma nanc’ par bate al sen / 
domandant perdon. / Jò ‘e soi nome 
un nin / ch'al vài e al va indenant a 
stent. / Jò ‘mour su n’antra crous / 
muardint i clautz / e pocant i peis / in 
Jù a sintî / l'erba ch’a creš. 

Poesie anarchiche, cence regulis, 
che e sclope fûr di un cûr cjalt 
di sensazions e di emozions e di 
patiments. Ma po, la musiche, le 
sintìn distès e se o lin a cjalâ miôr, o 
viodìn che a son rimis e che il poete 
al sa ben dulà metilis: savés / stes; 
riuscît / falît; bundì / uchì; pavon / 
pardon. E, par di là di chestis perlis 
tecnichis, la complessitât dal discors 
che la composizion e svilupe. Ise une 
preiere? Sì, ma ancje une profession 
di ateisim. Ise disperazion? Sì, ma 
ancje un declarazion di amôr pe vite. 
Umiltàt e braure si misclicin, il poete 
nol domande meracui e nol domande 
pardon. Par vie che al à la cussience 
che a son altris cròs, in plui di ché 
dal Crist, intal vivi dal om, mancul 
cognossudis e, dal sigàr, mancul 
enfatizadis. E cheste no je nuie altri 
che eresie. Une preseose eresie. Che 
e restarà ancje cumò che lui nol è 
plui, come la aga lungja di Andreis, 
chel torint Alba che, come al à vat dit 
Aldo Colonnello, al significhe ‘clâr’, 
tant che la poesie di Federico. 

Il Prin di Dicembar chei che a jerin 
a S. Zorc, a àn let, scoltàt, viodàt. 
E po a son tornats a cJase. Ancje 
Federico al è lat vie, ma par so cont. 
Al à vat juste il timp di insegn a chei 
a jerin vignûts a saludalu, che Parigj 
(cu la j) no esist. Parigj (cu la j) le 
à inventade lui. E salacor lui al è lât 
propi là, magari cu la sô nâf spaziâl. 
Al è lât inta chê Parigj (cu la j) che 
no esist. i 


| Simpri bogns | 


Maria Forte, 
Cjase di Dalban, 
Udin 2005, 


“Checo, il famet, al veve a pene passât 
il ristiel sul curtîl, al veve batt lis 
dalminis sul pedràt par che e fos colade 
la tiere tacadice, e po al jere jentràt te 
stale dal cjaval, che jé e sbrissà dentri 
tal beare, cidine cideine, cence fasi 
viodi di nissun”. 


Chest l’incipit dal romanç Cjase di 
Dalban che Maria Forte e à publicAt, 
pe prime volte, intal 1972, che po al 
è stat rieditàt intal 1984 e ancjemò 
intal 2005, cu la grafie normalizade, 
par cure de Filologjiche. 

Si trate di un romang storic, che 
al scomence cun cheste zovine, 
Anzuline, che e vaa platàsi fàrdi cjase 
par afermà il so amor contrastàt par 
Sandri, un biel zovin garibaldin. O sin 
duncje intal periodi dal Risorgimento 
talian. E la narazion si sierarà, cuatri 
gjenerazions plui in devant, cuntun 
event tragjic, intai ultins dîs de 
seconde vuere mondial. Duncje plui o 
mancul un secul di storie, viodude de 
bande di une cjase di Buie, intindude 
no dome come costruzion di clap e 
modon, ma ancje come famee che 
ché storie le vîf in prime persone. La 
protagoniste principàl e je Lise che, 
inte sô lungje vite, e à timp di viodint 
tantis: la pierdite dal pari ancjemò di 
frute, la agne autoritarie e tristute, 
un matrimoni no propri di amôr, la 
maternitàt, la passion vere che e 
rive masse tart, la rote di Cjaurét, 
la pierdite di un fi e di une gnegute, 
un fì fassit e un altri antifassist e v.i. 
Une vite, insome, cun dutis lis duliis, 
ma ancje lis sodisfazions che e une 
vite e compuarte. Un ritrat di femine 
fuarte tant che un rôl, plene di afiet e 
di atenzions par chei altris, ma ancje 
di braure dal so non e di voie di tignîlu 
simpri alt inte stime di duc]. 

Ma il libri nol è dome Lise. La 
autore e cJjate ancje il dret par 
contànus de art di uselA, des barufis 
di une purcission cuintri ché altre, di 
chei de monede false, dai vistîts di 
une volte, di ce maniere che si butisi 
jù di un avion cul parecjadudis. E dut 
cuntun lessic une vore sior, che, des 
voltis, nus oblee a vierzi il dizionari: 
bavele, pistagnis, impodend, ceregnis, 
sglonfidugn, tulmignon e v.i. Altris 
peraulis a movin a une ridadute, tant 
che sgnapete o tant che ché che Lise 
si straten a pene in timp dal dîle a 
p. 112. 

Al displàs che il respîr di cheste 
opare si fermi a mancul di dusinte 
paginis, che materie e fos stade par 
cinc voltis tantis: o varessin vit gust di 
savé di plui sui ideài di Dalban zovin, 
su la passion di Meni par Lise, sui 
motîfs des sieltis cussì discompagnis 
di Gusto e di Bertin, sul dificil rapuart 
Jenfri Faustin e la sô femine di furvie. 
Alore o varessin vàt il nestri Zl mulino 
del Po... 

Ma ancje cussì e je une leture 
di racomanda. E «© Laurin Zuan 


Nardin 

| AL CINE CUN BETE | 


FURLANIC 


Bete di Spere 


Fa; 


> 
X Posen: È 





Ducj pronts? Compradis lis sioris? 
Sentàts te poltronute? Al sta par 
scomengà Furlanic, o ben, il kolossal 
Titanic come che al sarès stàt se lu 
ves senegjiàt un furlan. 

An 1912. Il grant transatlantic 
Furlanic al sta par partî dal puart di 
Triest par là in Americhe. Parsore, 
Rosine, une fantate de “Udin ben”, 
e Jacum, un contadin puar che si è 
compràt il biliet cun doi cuintài di 
blave di Mortean che al veve cJapàt 
sù lui. 

Rosine e je imprometude a Ucio, 
un fantat di Triest plen di bégs (par 
vie di une ereditàt, no sigàr parcè 
che al lave a vore), ma jê e Ucio no 
àn masse argoments in comun. 

Rosine e fevele dal Udin e lui al 
rispuint cu la Triestine; Rosine e 
prepare il frico e lui al domande un 
plat di jote; Rosine e va a vore e lui 
a pompà petoràì in palestre. 

Dut câs, il Furlanic al partìs, e 
la prime sere Rosine, stufe di sintî 
fevelà Ucio che si svante dai siei 
risultàts te ultime Barcolane, e 
scjampe fûr dal salon e e va a fasi un 
zîr te tierce classe, dulà che Jacum al 
stave mangjant polente e frico. 

Devant di un tai di ros, Jacum i 
conte a Rosine de sô ultime vendeme 
e i doi si inamorin. Sintàt che Jacum 
al è ancje un pitòr, Rosine lu invide 
te sô cabine e si met crote par fâsi 
fà un ritrat ma Jacum, viodat che un 
mûr de cabine al è un pdc ruvinàt, al 
cjape il pinel e al scomence a piturà 
chel, par comedalu (par no falu 
passà par mone, o specifichìn che, 
dopo finît di piturà, Jacum si dediche 
ancje a fà ducj i “lavôrs” dal câs cun 
Rosine). 

di 


discuvierg la storie di Jacum e 


Un famei Ucio, però, al 
Rosine, cussì Ucio, che al cognòs 
ben ducj i proprietaris dal Furlanic, 
lu fâs arestà des vuardiis. 

Intant, però, il cjapitani de nf, 
un triestin che in chel moment al 
jere daûr a polsà, no si inacuarg 
che il Furlanic al sta lant intor di un 
iceberg. 

Bum! Il Furlanic al va a sbati e al 
scomence atirà dentri aghe (a dispiet 
dal non, lu veve fat un triestin). 

Ducj a corin a cjapâ une sialupe, 
ma no 'nd è par duc]. Ucio al tire far 
un grum di bégs e si compre un puest 
te prime che e partìs: “La vuidi Jo!”, 
al dîs, “O ai fat cuatri Barcolanis!”. 
Ma stant che cuant che al faseve la 
Barcolane Ucio al paiave un skipper 

(al va indevant a pagj.11) © 

RINGRAZIAMENT 
AL AUTÒOR 


Su la Patrie di Otubar dal 2013, 
Zuan Laurin Nardin al recensive 
“Il grant lunari dal Friûl. Sants, 
fiestis e tradizions dal cicli dal an” 
di Mario Martinis. O vin domandat 
al autòr di proponi a pontadis, mês 
par més, cualchi estrat di chest 
publicazion siore di informazions su 
lis nestris tradizions e su la nestre 
storie. Lu ringraziìn pe disponibilitàt 
e pe colaborazion che nus permet di 
condividi cui nestris letòrs chest 
grant patrimoni. E eè Redazion 


IL GRANT 
LUNARI 


DAL FRIUL 


FEVRAR 


Mario Martinis 

Fevrâr al è il secont mês dal 
calendari e il cor dal Unvier. Il so 
non al ven dal latin "februare", che 
al vàl dî "purifica", parcè che tal 
arcaic calendari roman al jere l'ultim 
e cussì, par introdusi l'an gnûf, in 
chel més si rinovavin diviers rituài 
di purificazion (Giunone purificata, 
Parentali, Lupercali, Dea vesta) 
che a prontavin pal gnûf cicli dal 
timp, corispuindint al inizi dal 
gnûf cicli naturàl e agrari. Il motîf 
des purificazions pe gnove vite 
(rapresentade tal senari celest e in 
chel de nature dal tornà de lûs simpri 
plui fuarte par vie dal jevasi dal 
soreli tal firmament e il consecuent 
disveâsi lent de vite) al vignì celebràt 
par antîc di cetantis religjons, 
civiltàts e tradizions culturàls. 

Il soreli si è jevât di un grum tal 
cîl e ae metàt dal Unvier ("divisori" 
o "displuvi" de stagjon) al tocje il 
pont median jenfri il solstizi passàt 
e il prossim ecuinozi de Vierte, lant 
simpri plui sù ad alt tal cîl e tacant 
a imprimi un volt ae stagjon e ai 
cuadris de nature. 

Cussì, tal calendari astronomic e 
in chel popolar, Fevrâr al ven tignàt 
tant che un més di passag dal Unvier 
ae Vierte e propri par cheste sò 
carateristiche al ven viodàt come un 
més di fuarte contradizion climatiche 
e meteorologjiche. Cun di fat, Fevrâr, 
se di une bande al somee mantignî 
dute la crudece de stagjon frede cun 
glace, néf e zulugnadis sui paesags 
disfredats e imobii tal aiar rampit e 
pluitost frét, dispès pal prin clip che 
al puarte, al pant ancje i segns dal 
disveàsi de nature, tant che lis sôs 
zornadis a puedin jessi dolcis cuasi 
che a fossin de Vierte. 

Cussìlisaghisadisglacin, lis clevis 
a son cuviertis di mantei di primulis 
e violis, cufs di jerbe a vegnin far 
ca e là, i ramags a fasin viodi butui 

(al va indevant a pagj.11) © 

LA PATRIE DAL FRIÙL 


Ai 19 di Novembar dal 2013, a Pala Belgrat tal Salon dal consei provinciàl, si è 
tignude la taule taronde “TUTELE DE LENGHE FURLANE E LA EUROPE: Lenghis, 


Religjon, Scuele in Friùl”. L'event al jere inmanedt dal grup di studis storic Historia di 


Pordenon e de Provincie di Udin. 


In ché ocasion al è intervignitt ancje pre Roman Michelot cuntun intervent sui 40 agns 


di ativitat di Glesie Furlane. O presentin ai nestris letòrs il so intervent. 


Glesìie Furlane: 





40 agns di impegn 





O puarti a duc] i presints, autoritàts, 
organizadérs di cheste Taule taronde 
e relat6rs, il salût di bande di Glesie 
Furlane e La Patrie dal Fridl. 

Al fâs plasé viodi un biel grop di 
zoventàt presinte a chest incuintri e 
su chest argoment. 

Un salût particolàr mi permet di 
falu al prof. Aureli Argemì. Cun lui 
si sin incuintràts ancjemò tal 1989 
(12 e 13 setembar) a Riu Vert, sul 
teme “Minorancis e pâs: se tu vuelis 
la pàs rispiete lis minorancis”. A 
conclusion di chestis dôs zornadis o 
vin publicat un document impuartant 
“Se o volés la pâs rispietaitnus ancje 
nô”. Al jere in riferiment a la zornade 
mondial de pàs proclamade dal pape 
par chel an. 

O ringrazii il prof Cevolin pa l’invît 
che mi à fat si partecipà a cheste 
Taule taronde. 


KKK 


La nassite di Glesie 
Furlane 

La Associazion Glesie Furlane e 
je ative dai prins agns 1970. Al jere 
a pene concludût di cualchi an il 
Concili, che al veve puartàt gnovis 
visions, gnovis liniis pe Glesie, tal 
cjamp de eclesiologjie, liturgjie, 
Sacre scriture, ecumenisim, dialic 
cul mont, cu la societàt e la culture 
moderne Visions, liniis eœ 
sperancis che si son un péc fuscadis 
cun pontificàts sucessîfs. 

Tal contest conciliàr, si inviarin 
iniziativis ancje in Friûl e te nestre 
glesie. Al val la pene di ricuardà une 
straordenarieiniziativedaipredis‘La 
Mozion dal clero” tal 1967, poiade 
prime e po scJafoiade dal vescul 
Zaffonato su pressions politichis, 
in particolar democristianis. Al fo, 
chel, un pigul document di Teologjie 


de liberazion in clàf nostrane. 





pre Roman Michelot — 





Al centri di tantis iniziativis di 
chei agns al fo pre Checo Placerean, 
pont di riferiment iniziàl di Glesie 
Furlane. 

Principis orientatîfs 
e fondatîfs de nestre 
Associazion 

1. La valorizazion des glesiis 
locals cuintri dal centralisim roman, 
che di masse timp ormai al scJafolave 
e al uniformave teologjiis, liturgjiis, 
cjants, sensibilitàt, organizazions 
eclesials, tradizions profondis e 
vitàls. Rompi lis struturis di fier 
nassudis tal Concili di Trent e 
riproponi un cristianesim plui des 
origjinis che al garantive un san 
pluralisim di Glesiis. Pe nestre 
Glesie il riclam al PatriarcJat al veve 
chest significàt. 


da 


promozion de liturgjie te lenghe 


In linie cul gnûf Concili, 


dal popul. Di chi, po, e je nassude 
di tradusi la Bibie, il Messa], i tescj 
liturgjics... 

3. Fa cognossi la vere muse 
uniche e origjinal de Glesie dal Friûl 
che, pe sò posizion gjeografiche, e 
palesave une realtàt multiculturàl. 
Di fat culì di secui a convivevin 
furlans, slovens, todescs, oltri che 


talians. Ma la gerarchie glesiastiche 


enghe e 
culture furlane 





no veve mai tignût cont di cheste 
realtàt. Lis ricjecis a jerin deventadis 
disgraciis. Di fat cualchi vescul plui 
iluminàt, come Fogàr a Gurize, che 
al veve cirùt une strade di rispiet de 
multiculturalitàt de sô glesie al stàt 
tirât jù a Rome in pension prime da 
l’ore. 

Il Friàl si cjate tune posizion 
uniche e invidiabil al centri des tré 
grandis civiltàts europeanis: latine, 
slave, gjermaniche. 

4. Une gnove pastoral plui leade 
al popul, a la realtàt social e cultural. 
Il sproc che che o baterin in chei 
agns par predis e gjerarchiis, al fo: 
“Tornà cu la int”, 0, par dîle cun pape 
Francesc in timps plui resints:“Vé 
l’odér des pioris”. 

Une ocasion particolàr e vignì 
dal Congrès Eucaristic Nazional 
organizàt a Udin tal 1972 cu la 
presince dal pape, Pauli VI. In ché 
volte si celebrarin Messis in tantis 
lenghis, ancje in Sinti, justamentri 
stant la lòr presince tal teritori, ma 
nuie par furlan. I furlans no esistevin 
nancje pe Glesie. 

Alore e je partide une reazion 
fuarte, grintose ancje dentri de 
Diocesi. Glesie Furlane e à vude une 
funzion determinante massime te 
Semblee dal Clero tal 1975, cuntune 
presince numerose di intervents e 
cuntune linie ben marcade che e à 
lassât il segn. 

Lis ideis di Glesie Furlane no les 
à inventadis pre Checo, lui al è stât 
l’interprit miôr e plui madûr in ché 
volte; ma a partivin di lontan, di 
tant lontan. E par chest bisugnave 
cognossi la storie, la nestre storie 
ancje glesiastiche: ce che e je stade 
Aquilee dal pont di viste glesiastic. 
[...] E 


(al va indevant sul prossim numar). 


ZENÂR - FEVRÂR 2014 


IL FERÄL 


FURLANS 
IL TEMPLI 


—— pre Antoni Beline — 





O scomencìn chest gnûf an dal 
"Feràl", la rubriche dedicade a pre 
Antoni Beline, riproponint une sô 
riflesston a pontadis. Il test complet 
al à il titul "I Furlans e il templi" e 
al presente un resonameni sul rapuart 
dai Furlans cu la fede e la religjositàt. 
pre Roman Michelotti 
kkk 
Mi àn clamât a dî dôs peraulis 
sul rapuart fra i Furlans e il 
templi, par viodi se la religjon o la 
religjositât dai Furlans e je peade 
costituzionalmentri al templi o se il 
templi al è une categorie che ur è 
stadeimponudeecheduncjenosintin 
tai siei confronts chê dipendence 
dibot fisiologjiche che a àn di altris 
bandis. Al è un teme di grande 
atualitât e che mi tocje di dongje. In 
chescj ultins agns, cu la acerelazion 
esasperade e incontrolade che no 
sparagne nule e nissun, si sin cJatàts 
ancje in cheste periferie dal imperi 
che si clame Friûl tal burlaç de 
laicizazion e de secolarizazion, che 
al met in discussion dut ce che al 
rivuarde il mont religjôs e sacrâl e 
duncje il templi. Chel templi che jo, 
come predi, o fâs part di profession 
o mission. Pa la cuâl la furtune dal 
templi e je ancje la mê furtune e la 
crisi dal templi e je ancje la mê crisi. 
Se al pes i gjavin la aghe, al crepe. 
E la aghe dal predi e je la vite dal 
templi, ancje se int sapiente e libare 
e dîs che prime e plui dal templi e 
varès di jessi la int. O almancul chel 
e chel. 
Mi visi di vê rifletàt a lunc sun cheste 
problematiche za cualchi an indaûr 
e lis mês riflessions lis ài strucadis 
suntun librut intitolât “La fin dal 
templi ise ancje la fin di Gjerusalem? 
E la fin di Gjerusalem ise ancje la fin 
dal mont?”. Lu vevi firmàt, come date 
simboliche, ai 2 di Fevràr dal 1993, 
fieste de Cjandelarie e de lûs, e ancje 
jo o cirivi un lusorut che mi sclarìs 
la scuretàt personal e ambientàl che 
mi invulugave. Rivà a capî se cheste 
svoltade, che e segnave la agunie o 
la fin di un mont che al veve regnàt 
espotic par secui, e jere propit la fin 
di dut o dome la fin di une stagjon dal 
mont e duncje si podeve sperà che si 
sarès vierte un’altre pagjine te storie 
dai oms. No je propit la stesse robe 
murî e parturî. Rivà a capî, magari a 
traviers di ché fumate che e à simpri 
cerclat l’avignî, se la fin dal templi 
e je rude muart o se si pues pensàle 
come un part al jere l’intent des mês 
riflessions tormentadis. |...] E 
(al va indevant sul prossim numar) 

"La marilenghe e riscje une rapide 


estinzion se, ae sô tutele, no vegnin 
bande 
de Regjon. E in cheste Zonte, 


destinàts contribàts di 
componude da int che e fevele par 
talian, nonudrìstante fiducie. Partant 
il destin al è segnat”. La denunzie e 
je ché dal President de Provincie di 
Udin, Pietro Fontanini, che al ponte 
il dét cuintri l’esecutîf regjonal pdc 
sensibil ae valorizazion dal furlan. 
“Tancj, masse e insopuartabii — al 
continue Fontanini — a son 1 tais fats 
tai confronts de marilenghe, une 
maniere di operà che cheste Zonte 
e à ereditàt dal precedent esecutîf 
cuintri di cui mi soi lamentat plui 
voltis par esprimi contrarietàt e 
disaprovazion pes sieltis fatis. 

Se e je la volontaàt di dà une 
prospetive, un avignî a une lenghe 
che e je fonde de nestre identitàt e 
de nestre specialitàt — al continue 
Fontanini — se e esist pardabon 
cheste svintulade sensibilitàt par 
dutis lis minorancis linguistichis, 
a àn di jessi metudis a disposizion 
risorsis par supuartà intervents e 
progjets di pueste in cualsisei setòr 
a tacà des scuelis. E invezit, si tain 
fonts propit aes lezions par furlan tes 
scuelis, intervents che a podaressin 
fa cetant te opare di divulgazion e 
salvavuardie de lenghe. Tais fats 
ancje in presince di une significative 
domande di cheste sielte di bande 
des fameis ancje tal 2013”. 

La cuote destinade a cheste 
finalitàt pal 2014e je stade smiezade, 
“un tai — al rileve Fontanini — che si 
zonte ae pesante riduzion dai fonts 
destinàt al Arlef pe programazion 
de politiche linguistiche. Non stin a 
fevelà dai fonts de Lec 482 destinàts 
ae Provincie di Udin. Al dì di vué, 
ancjemò, no vin ricevàt di bande de 
Regjon nissune comunicazion par 
ce che al tocje il fmanziament pal 
2012. Comunicazion che e doveve 
jessi mandade vie pal 2013. 

In spete dai fonts (la tendence tal 
cors dai utlims agns e sta calant: 48 
mil euros tal 2011, 68.300 tal 2010, 
65 mil tal 2009 in rapuart a cifris 
ben plui significativis tes anualitàts 
precedentis), la Provincie — al 
continue Fontanini — e fâs la sô part 
cun lis risorsis di belang sostignint 
ativitàts indregadis dal Ent come 
il notiziari setemanal par furlan 
(Contile Juste), supuartant iniziativis 
di associazions locals, publicazions 
e progjets. E e continuarà su cheste 


strade, par ce che al è pussibil, 
cussiente che il clime tai confronts 
de marilenghe al è in ogni câs 
sfavorevul ancje par vie — lu amet 
- dai furlans stes che lu lassin di 
bande. No ducj però. Significative, 
a chest proposit, la percentuâl 
dal 70% dai gjenitors che a àn 
domandàt l’insegnament dal furlan 
tes scuelis primariis. La Provincie 
— al finìs Fontanini — e continuarà 
te sô azion di salvavuardie, parcè 
che la lenghe e rapresente il cûr de 
nestre identitàt, dal nestri popul. 
Un patrimoni impuartant che al 
va salvat dal pericul di estinzion e 
omologazion”. I eè Redazion 

('Amga - Hera une fusion 
che spuce dì gas talian' di 
pagj. 1) 

sot la operazion. 

Ma Amga ancje se si clame 
municipalizade, no je patrimoni 
dome di Udin, viodîàt il so pés par 
tanc] comuns furlans. No je dome de 
citàt la responsabilitàt de prossime 
furnidure de aghe tai paîs. 

Al è dibant svantàsi di clamàsi 
Capitàl dal Friûl, cuant che invezit i 


interès furlans a vegnin daûr di chei 


foresc]. Il eè L'O.diB. 

('Rome, Bruxelles e cumò 
Triest: il centralisim al 
cope il Friùl. La peraule al 
PresidentPietroFontanini.' 


dì pagij. 2) 


a 'ndi vin tancj. Ancje cheste voie 
mate di scancela lis Provinciis". 

Parcè ché muse scure? 

"O soi preocupàt di chest cidinòr 
dal Friûl. Tant che i bascs, i scozés, 
i catalans si fasin simpri plui sintî 
par difindi la lôr identitàt, nô 
si lassin massacrà di une Zonte 
vuidade di une romane e dulà che 
dome un assessòìr, la Santoro, al sa 
fevelà par furlan". 


Isal 


organizazion 


dacuardi suntune 
istituzional 


di 


une bande lis trê provinciis 


aministrative che e vedi 


furlanis e di ché altre la aree 
metropolitane di Triest? 

"O speri propit che si cjapi la 
ocasion des riformis dai ents locài 
par fà dôs areis aministrativis". 


Se no saran plui si Provinciis, 


LA PATRIE DAL FRIÙL 


di 


gnove ise pussibile? 


cuale forme agregazion 
"I Aster a àn falît; lis agregazions 
comunàls no puedin rapresentà i 
valôrs di fonde dal nestri teritori, il 
lôr al è un metisi adun funzionàl". 
Ma in timps di miserie no 
bastial siguraà la funzionalitàt? 
"Inalore no conventin nancje lis 
Regjons. A bastin lis Prefeturis. Ma 
cussì dulà vadie a finî la gjestion 
federaliste di un teritori"? E eè 


A.L. 

('Chèé dal sparagn e je 
dome une scuse. La peraule 
Alessandro 


al President 


Ciriani' dì pagij. 2) 


un apesantiment dai ecuilibris di 
belang, par vie dai mutuis e dai 
prestits fats des Provinciis par 
intervignî su lis struturis". Duncje, 
seont Ciriani, "nol è nissun motîf 
fondât che al justifichi chest furòr 
demagogjic cuintri des Provinciis". 

Dut câs, il so nol è un "no" di 
plante fàr al vignî al mancul des 
Provinciis. "No vin pòre di metisi 
in discussion", al à dit plui voltis, 
"ma bisugne fâ lis robis par ben". 
Al riten invezit che te strade cjapade 
de Regjon al sei stat fat "un eròr di 
fonde", ven a stài di "no capî che 
prime si à di definî cuâl riordin dal 
sisteme des autonomiis si intint di 
fâ, tant a dî - al pense - cui che al 
fas ce e pussibilmentri spindint di 
mancul". Intant, però, che la" Regjon 
e riformi se stesse — al siere -. E je 
un mostri sproposetàt di burocrazie 
e organizazion". E eè A.L. 

('Abolî lis provinciis? Udin 
capitâl!' di pagj. 2) 
culturàlsdaiteritoris. Triestalpodarès 
otignî un riordin des competencis 
aministrativis e urbanistichis cetant 
che mai necessari par un disvilup 
de citàt, e ancje une definizion 
obietive des risorsis disponibilis, 
intant che la aree furlane no varès 
di indregàsi a une capitàl ecentriche 
e vué ripleade su di se par cjatà un 
lac dulà podé viodi discutudis lis 
propriis esigJjencis. 

E par evità che Udin al deventi 
il gnûf Triest, in tiermins di 
acentrament, si podarès completà il 
progjet cu lis riformis de leg eletoràl 
regjonàl, adotant ché vué in ûs intes 
provinciis. Cheste leg e garantìs la 
governabilitàt, la proporzionalitàt 
dai risultàts e, soredut, il leam di 
ogni elet al propri teritori, midiant 
dai colegs uninominài. 

In maniere progressive, il nestri 
teritori al torne a deventA, tant che 
un timp e plui di un timp, lac di 
servitàt (di chés militàrs di memorie 
no lontane a chés dal passag di 
feroviis, autostradis, eletrodots e v.i. 
dal dì di vué), espropriàt dal propri 
patrimoni idric e impuarît intal 
sisteme produtîf. 


Forsit e je ore di olsà gnovis sieltis. 


Be P.F. 

('Dulà jerino restàts?' di 
pagj. 4) 


si è tornàt a movi par tirà sù lis firmis 
par une gnove votazion popolàr. Nô 
de Patrie, di chi indenant no molarìn 
il vues, e o continuarìn a meti presse 
aes istituzions fintremai che il sanc 
furlan al tornarà a cori dentri chestis 
gnervaduris de nestre tiere. Il eè ilC. 

CAI cine cun Bete. Furlanice' 
di pagj. 9) 
professionist, nol è bon di vuidâ une 
barcje, e la so sialupe e va jù tal mâr. 
Rosine, invezit, e jere lade a liberâ 
Jacum, peât di une vuardie dentri di 
une cabine. Cuant che i doi a rivin 
a vignî fûr, no son plui sialupis, ma 
Jacum no si rint: al cjape sù doi lens 
des puartis des cabinis e cuntun 
martiel e cuatri clauts al fâs sù une 
barcjute par lui e par Rosine. 
L’Articalèfrét, maJacume Rosine, 
come ducj i furlans, a vevin metude 
la maiute sot, duncje a rivin san e 
salfs in Americhe, dulà che e vierzin 
un ristorant di broade e muset. 


FIN E e0 B.diS. 

("Il grant lunari dal Friul - 
Fevrar' di pagj. 10) 


simpri plui grues e i vencjàrs ju fasin 
clopà. Si notin i prins svoi di uciei 
che si corin daùr inamoràts e sot tiere 
la vite e scomence a movisi seneose 
di jessi fàr a viert par là incuintri 
al soreli, tant che ancJe i farces a 
scomencin a fà i prins grums di tiere 
fofe tai cjamps. Il disglacament e lis 
ploiis aromai a vegnin filtradis dal 
vintri cjalt de tiere e a nudrissin 
lis semencis che, za trasformadis, a 
tachin a vierzisi, duncje a meti lidrîs 
e po a menà. 

Fevrâr al è il mês dal Carneva], 
tant che un proverbi calendariàl 
furlan al dîs: “Nol è Carneval che nol 
sedi fate o no stedi par fasi la lune di 
Fevrâr”, o ben Carnevàl nol pues no 
vê il noviluni di Fevrâr. 

Dapardut, tai curtii, di lunc vie 
pes stradis, ancje tal plui pigul borc 
dal paîs plui spierdàt, une volte si 
sintive il profum des fritulis che si 
cueievin te pignate pe gjonde dai 
fruts, che si vistivin ancJe cui peçots 
butàts in bande e si sfreolavin la 
muse cul cJarbon par fà fente di Jessi 
mascaràts e a partivin pe cuestue di 
puarte in puarte. In dì di vué al ten 
dûr ancjemò cualchi Carneval ma 
inmaneàt di bande di associazions, 
che pôc al à a ce fâ cu la grande 
fieste di une volte, che tes gnots de 
Joibe e dal Martars gras e cjapave 
dentri tanc] oms e feminis cun cenis, 
bai, licenziositàts e dispès e jere la 
ocasion par incuintris plui azardòs 
te euforie de etàt zovine e dal timp 
prime de Vierte che za al moveve 1l 
cûr e i sens. Dispès Fevrâr al siere il 
Carneval cul Miercus de Cinise (che 
al cole in Marg cuant che la Pasche 
e je alte, o ben cuant che e cole tal 
més di Avrîl) che cu lis s6s tradizions 
religjosis e culinaris di ‘mieze 


Pagj. 11 


fieste” di passag e torne a puartà 
la comunitàt a un regjm regolar dal 
timp e des voris, condusint i fedéi 
dilunc i cuarante dîs di privazion 
e di astension fintremai ae grande 


fieste di Pasche, puarte di jentrade 
de Vierte. E 9è M.M. 





“LA (70) PATRIE DAL FRIÙL 
INTUN CLICK. CONCORS 
FOTOGRAFIC: LA CONCLUSION 

Cul numar di Dicembar 2013, o vin 
publicatlaultime foto dal concors "La 
'tô' Patrie intun click". O ringraziìn 
ducj chei che a àn partecipàt e 
che nus àn mandadis tantis bielis 
imagjins de nestre Patrie dilunc 
di dut l'an. A son 12 lis fotos che 
a son rivadis in final e tra chestis a 
vignaran fàr i vincidòrs assolàts che 
a saran premiàts intune cerimonie di 
pueste che si fasarà in colaborazion 
cu la Provincie di Udin in ocasion 
des celebrazions de Fieste dai 3 di 
Avrîl. Par no "brusà" i nons us fasìn 
"tirà la gole" inmò fin al prossim 
numar... ll e Redazion 


LA PATRIE 
SI PRESENTE 
A OSÔF 


Li de storiche 
TRATORIE DI MIN 
a Oséf in vie Volontari 
della Libertà, 3 
JOIBE Al 27 
DI FEVRAR, 
aes 6 di sere 
Cîr la pagjine FB: 
“Trattoria da Min” 


DANUS 
UNE MAN 








Se tu vuelis fà une 


donazion ae nestre 
riviste tu puedis falu 
midiant bonific. 
IBAN: IT32 V063 4063 
8801 0000 0001 208 
li de Casse di Sparagn 
dal Friul-VJ - Sede di 
Glemone (UD) 
Ancje une picule cifre e 
pues mandà indevant la 
nestre (e tô) batae par 
un Friùl plui furlan 

LA PATRIE DAL FRIÙL 


ZENÂR - FEVRÂR 2014 





DULÀ 
CJATÀ LA 
"PATRIE" 


Séstu 
proprietari di 
une edicule 

o une librarie 
che e varès gust di vê «La Patrie 

dal Friùl»? Aprofite de nestre ufierte 
special «Met fûr la Patrie»: contatinus ae 
nestre mail (info@lapatriedalfriul.org) e 
si metarìn dacuardi par furnîti il gjornàl 
cuntune ufierte pardabon conveniente. 
Par cumò «La Patrie dal Friùl» si cjatile 

In dutis lis filials 

de Casse di Sparagn 
Friùl-VJ. Te librarie, ediculis e tabacherie 
dal FriQl, li di: 

*eLIBRARIE FRIULIBRIS Vie Piave 27, UDIN e 
LIBRARIE LEONARDO di Maura Pontoni, Vie 

C. Colombo 6, PASIAN DI PRÂT ° LIBRARIE 
TARANTOLA di G. Tavoschi, Vie Vittorio Veneto 

20 - C.P 236, UDIN è GJORNALÂR CIGARS 

di Modotti L., SS. Pontebbana Vie Corecian, C.C. 
Arcobaleno - BASILIAN * EDICULE di Fausto 
Cosatto, Place Venerio, UDIN e EDICULE DAL 
OSPEDAL di Zanoni, Giorgio snc, Placiàl S. Maria 
della Misericordia 15/2, UDIN e ARTECORNICI di 
Alessia Della Mora via Zorutti 26, Campoformido 
(UD) * TABACARIE di Furlano Pierina, Place 
Vittoria 2, MERÉT DI TOMBE ° LIBRARIE 
MODERNA di Zavagno Sante, Cors Roma 34, 
SPILIMBERC (PN) «e PAOLONI OMAR - Place 
Concordia 5/1, Orsaria - PREMARIAS * EDICULE 
CURIOSITÀ di Della Schiava & Cavallo, Place San 
Valentin 28, VISEPÈENTE ° EDICOLA MEDEOT 
LIVIANA, Place Marconi 23/a, GARDISCJE 

(GO) * EDICOLA CHIUSSI MASSIMO, Vie Ciotti, 
GARDISCIE (GO) ° LIBRERIA «| LIBRI E ALTRO» 
di Giovanni Puntin, Vie Battisti 37, GARDISCJE 
(GO) e EDICULE PERS di lez Alessandra, Via 
V.Ostermann 7, CUAR DI ROSACIS e CARTOLERIE 
«Il calamaio» di Rosa Bian Fabio, Vie Virgilio 3, 
MANIÀ (PN) ° TABACARIE - Ric. LOT di Asquini 
Cristiana, Vie Rome 67, CODROIP e MINIMARKET 
di Savio R. & C. (S.A.S.), Vie Udin 22, Maian (UD) 

e CARTUFFICIO di Franciulli Tiziana, Via Modolet 
2, Romans dal Lusing * GIO-CART di Capolicchio 
Patrizia, Via Latina 1, Romans dal Lusing ° 
TABACARIE-EDICULE di Ursino Alba, Corso Friuli 
27, Migjee e EDICULE Alessandro Bon, via Gramsci 
3, Flumisel e CARTOLIBRARIE Amalia Malacrea, 
place Roma 3, Dael e EDICULE “Marta”, via Udin 

1 Maian ° 





CASSA pi RISPARMIO 
pe FRIULI VENEZIA GIULIA 


N. 1-2 — ZENÀR-FEVRÀR 2014 

(937 AGNS DE PATRIE) 

DIRETÒR RESPONSABIL ANDREA VALCIC 
COLABORADORS FRANCESCO BARBARO, MAURO 
DELLA SCHIAVA, GIOVANNI DI LENA, VENUSIA 
DOMINICI, JANEZ ERAT, ANGELO FLORAMO, 
NATASCIA GARGANO, TJASA GRUDEN, 
ANTONELLA LANFRIT, FRANCO MARCHETTA, 
DANIELE MARTINA, MARIO MARTINIS, ROMANO 
MICHELOT, ZUAN LAURIN NARDIN, MAURO 
PASCOLINI, LINDA PICCO, ELISABETTA PITTANA, 
MARIANNINA ROCCO, CHRISTIAN ROMANINI, 
MARCO, STOLFO, MARGHERITA TIMEUS, DREE 
VENIER, MARTA VEZZI, DAVID ZANIRATO., eee 
L’UFICI DI SEGRETARIE DI GLEMONE AL È VIERT AL 
PUBLIC CUN CHEST ORARI OGNI MARTARS DES 
15.30 AES 17.30 ««-* REDAZION E AMINISTRAZION 

VIA BASILIO BROLLO, 6 - 33013 GLEMONE 
(UDIN) - TEL. / FAX 0432 981411 «--* LA GNOVE 
E-MAIL DE PATRIE - INFO@LAPATRIEDALFRIUL. 
ORG «e» VEN A VIODI - VVWW.LAPATRIEDALFRIUL. 
ORG e» PROGJET GRAFIC E IMPAGJINAZION °°° DREE 
VENIER, PIER ANTONIO ZANINI - GTOWER.IT 

«se STAMPARIE LITHOSTAMPA S.R.L., PASIAN DI 
PRÂT «e MENSÎL AUTORIZAZION TRIBUNAL DI UDIN 

N. 20 DAL 21.06.1984 «-* ABONAMENT PAR UN AN 
25,00 EUROS (PAL FOREST 30,00 EUROS) SUL 
CONT CORINT POSTAL N.12052338 INTESTÀT 

A «LA PATRIE DAL FRIÙL» GLEMONE O ABONITI 
MIDIANT BONIFIC: IBAN N. IT32 V063 4063 8801 
0000 0001 208 ; CODIG BIC: IBSPIT2U LI DE 
CASSE DI SPARAGN DAL FRIÙL-VJ - SEDE DI 
GLEMONE (UD) 

PROPRIETÀT CLAPE DI CULTURE «LA PATRIE 
DAL FRIÙL» ««* «LA PATRIE DAL FRIÙL» E VEN 
PUBLICADE CUL CONTRIBÙUT FINANZIARI DE 
REGJON FRIUL - V. J. 

eee | ARTICUI A SON SCRITS IN LENGHE FURLANE 
E CU LA GRAFIE UFICIÀL DE REGJON FRIÛL - V. J. 
UNION STAMPE PERIODICHE TALIANE. 


ABONAMENTS --- L'abonament al dure 
un an (undis numars) e al tache cul mês daspò 
che il boletin di Ccp al è rivât tai nestris uficis. Il 
gjornâl e i regài a rivaran cjase dai abonàts par 
pueste. Aboniti sul Cont postal n. 12052338 
intestàt a «La Patrie dal Friùl» Glemone. Sul 
boletinimpensiti discrivilaforme diabonament 
e, tal câs dal ABONAMENT + REGÀL*, il regal 
che tu âs sielzùt. O aboniti midiant bonific: 
IBAN n. IT32 V063 4063 8801 0000 0001 
208 — Casse di Sparagn dal Friùl-VJ, Sede 
di GLEMONE (UD) Sul bonific impensiti di 
scrivi la forme di abonament, mandanus ancje 
une e-mail cul to indirs complet e, tal câs dal 
ABONAMENT + REGÀL*, il regal che tu âs 
sielzùt. Abonament par un an (Italie) 25,00 
Euros; ABONAMENT + REGÀL* (Italie) 
30,00 Euros; Abonament pal forest (fùr Italie) 
30,00 Euros; Abonament pai ambients (Italie) 
20,00 Euros e*e* *par l'abonament + regàl us 
din la pussibilitàt di vê una opare par furlan 
a presit une vore ridot siele une jenfri de 
propuestis (viôd sul sît ae pagjine CEMUT 


ABONASI). 
CORI 


E scomence cun chest numar la nestre 
bataie cuintri des manifestazions dal 
centenari de prime vuere mondiàl. O 
pensìn che e sedi une vergogne spindi 
bécs par celebrazions retorichis di 
cheste Grande Tragjedie che e à 
puartade la muart di tante puare int, 
e che in Friùl e à metût furlans cuintri 
furlans in non di decisions cjapadis 
parsore dal lôr cjàf. 

Une rubriche par no dismented e par 
contà la veretàt viodude cui voi dal 
nestri popul, che e larà indevant par 
dut l'an presentant stortis e aspiet de 
cuistion che la retoriche dai Stats 


naziondi no à mai contàt. ** Redazion 


Cualchi colp di pistole e in pôcs 
istants, insiemi cun Franz Ferdinant, 
arciduche di Austrie e di Ongjarie, 
al cole il mont. Al è il 28 di Jugn 
dal 1914, sul puint latin di Sarajevo, 
par man di Gavrilo Princip, serp. O 
almancul, lui al à sbarât, ma lordin 
al vignive dal alt. Cent agns fa. Chê 
sclopetade e sarà dome la prime di 
une vuere bielzà preparade di timp, 
intes stanziis là che si decît il destin 
dai popui. E je la Europe des bancjis, 
des fabrichis, dal Capitâl che à sêt 
di sanc, che e stice il nazionalisim, 
di ogni colôr al va ben, pûr che al 
puedi justificâ il maçalizi. E cuasi 
par coionâ il mont, come che simpri 
e à fat, e progjete la muart di un om 
che invezit al crodeve inte libare 
afermazion di ogni nazion, dal so 
sacrisant dirit di esisti, di fevelâ, 
di scrivi inte lenghe dai siei vons. 
Sì, parcè che l’arciduche al jere un 
sostignidòr ferbint de libertàt dai 
popui europeans, de lôr dignitàt; 
al sostignive che sclafs, latins e 
todescs a varessin vût di podési 
autodeterminà in base al principi 
nazionàl, promovint azions une 
vore concretis (come i parlaments 
popolaàrs nazionai) là che la storie, 
la lenghe, la culture di ongjarés, 
gjermanics, boems, polacs, cravuats, 
slovens, serps, furlans e talians a 
varessin podût jessi preservadis cu 
la scuele, la universitàt, i gjornài, 
lis bibliotechis. Scrivint in dutis 
lis lenghis e in ducj i alfabets dal 
Imperi. Ce biele ironie, che une 
vuere nazionalistiche e imperialiste 
e podès sbrudià far il so velen 
propite passant pal omicidi di un 
om come chel li! Il risultàt in struc? 
Sessantesîs milions di oms a saran 
arolats, e di lôr plui di trentesiet 
milions a muraran: ven a stâi cuasi 


il 58% de de 


Europe. E chest, tignint cont dome 


“miòr zoventàt’ 


dai soldats. Parcè che il belanç al 
è une vore plui pesant, se si passe 
a considerà i “efiets colaterài” che 
a àn simpri une muse, un non, un 
cognon, une storie. Ma nol baste: 
la gjeografie politiche dal mont e 
sarà dal dut savoltade, e no simpri 
in miòr: i tratàts di pâs dal ’18 e 
dal ’19 - che al al sarès plui just 
clamâju “di vuere” - a laran a stigà 
svindics, atrocitàts, pulizie etniche, 
profugancis, deportazions, soflant 
odi su lis boris de umiliazion subide. 
Une disperazion gjeneràl che dome 
une vuere cussì inutile, sassine e 
love a varès podût puartà. E cumò, 
ché stesse pigule Italie che tal 1914 
e preferìs spietà, come che à simpri 
fat, par viodi dulà che l’aiar al va 
a poiâle, jentrant a combati dome 
un an plui tart - e, par di plui, cun 
sorprese gJeneràl, sposant la cause 
no dai siei aleâts, ven a stài Austrie 
e Gjermanie, ma dai lôr aversaris 
-, e clame adun storics, inteletuAi, 
scritòrs, artiscj, spindint un frac 
di begons par celebrà l’aniversari. 
Celebra! E je vere che la malatie 
dai aniversaris e je une mode dute 
taliane. E àn pûr pensât di inmaneà 
miârs di fufignis par ricuardâ tal 
2011 chê “unitât” dai 17 di Març 
dal 1861, cu la solfe dai 150 agns, 
cuant che in chê epoche no jere 
stade decretade nissune unitât! No 
pai furlans, almancul. E nancje pai 
romans! Che a saressin deventâts a 
fuarce talians, i prins dome tal 1866, 
e che altris tal 1870. E nancje dal 
dut: parcè che il tratât di Cormons 
al proviodeve che dute la Val Cjanâl 
e il Friûl Imperial a restassin sot 
di Viene. E il pont, la magagne, 
la strambetàt curiose, se no fos 


pardabon tragjiche e dolorose, al sta 


1914 - 


2014 IL CENTENARI 


DES BAUSIIS E DE VERGOGNE 


Simpri de bande dai traditors! 


Angelo Floramo 


propit achì. In cuài libris di storie 
si contial che un confin imponft di 
un tratàt cincuante agns prime al 
varès mett furlans cuintri furlans, 


Grande 


Bote? Sì, parcè che jessi nassûts a 


une volte sclopade la 
Gradiscje o a Malborghet al voleve 
dî “Viene”; jessi nassàits su ché 
altre rive dal Judri invezit, o a Piere 


Taiade, Fradis 


fradis. Cusins cuintri barbis. E chei 


“Rome”. cuintri 
scarpelins di Vît, o di Forgjarie, o 
pûr i fornasîrs di Buie, chei che 
di gjenerazions a jerin lâts a vore 
in Cravuazie, o in Baviere, che si 
jerin fats amîs là sù, o pûr si jerin 
sposâts, a vevin ffs, feminis, vie pes 
Gjermaniis, e cumò a varessin vût 
di trai cu la sclope a chei che ur 
vevin dât il pan! Celebrâ une vuere 
no pues jessi une azion etiche. Se 
ogni cuatri di Novembar o scugnìn 
parâ jù l’ingomi di bandieris e 
bandierutis, monturis, paradis e 
cjants, no si rive a imagjinâsi ce 
che al sarà di chi al 2015. E nol è 
nanc]je dignitòs metisi sù i vistîts di 
un “pacifisim” pel6s, sglonfàt ancJe 
chel di une retoriche masse dolgose 
e fraide. Stant che chi no si trate 
di ricuardà une Grande Tragjedie, 
e nancje di provà a inmaneà une 
riflession su la mancjance di ogni 
valòr intun conflit che al met duc] i 
popui che lu àn scombatàt sul stes 
plan. Si trate pluitost di evidenzia 
cun grande luciditàt e scletece ce 
tant laide e sporcje che e je stade 
cheste disastrose venture. Che nol 
è mai esistàt un cjamp dal onôr, che 
la int - massime la nestre, furlane - 
no lu podeve concepî, ni pensâlu, 
ni imagjinàlu, stant la sô storie, il 
so jessi lontane di ogni adesion a 


bandieris e patriotisims imponts di 





DISSEN DI GIOVANNI DI LENA 


lontan. Come che al è capitàt a chel 
soldadut cjantàt intune maniere 
straordenarie di Zorg Ferigo, che al 
fevele a Nadal cul caporalut muc, e 
al pense che tradî la porche Italie, 
che no i da nancje il pan di mangjà, 
e scombati cuintri la Gjermanie, 
dulà che invezit al è lât a vore, nol 
è une viltàt. Ma une fuarte voie di 
ribelàsi a di un sisteme bon dome di 
masanà i oms. Che ti da la medaie di 
eroe se tu copis 1 siei nemîs, cuant 
che invezit ti impon di deventà un 
sassin. E alore vie ancje nô cun lui, a 
promovi il tradiment, come uniche, 


vere, grande afermazion di libertàt! 


Da “Un soldadut” di Zorg Ferigo: 

[...] La luna e jo i erin a Nedâl / 
di vuardia a chel fossàl ch'a clamin 
trincea / al spiava ché luna, ma da 
un ati pruc / un caporalut muc, encje 
lui di vea / “Taliano, hai tu paura di 
parlare?” / “Jo no, ma vos massa a 
nol conven. / Ti faccio il mio augurio 
per Nedale / e po di jessi in pâs chest 
Neddl cu ven”. / La patria a è chel 
amîc cjatàt tal scûr / cenga musa, 
bon cùr, il so pac di trinciato, / la 


x . 


patria a è il lavòr, la dignitàt / a 
è la libertàt dal proletariato. / E jo 
par vuadagnàmi un carantan / 1 ai 
scuignûtfâ mês e mês supa Gjermania 
/ e cumò i varès di murî in bataglia 
/ par chesta porca Itaglia / che no 
da nencje il pan. / Cuestion domo di 
termins e cunfins / copa un di ca: tu 
sés sassin; copa un di là: tu sés eroe 
/ ma i parons nestris e lôr son simpri 
chei / tal sigûr dai cjastei a decidin 
pâs e vuera. / E alora bignarès voltà 
sul tacs / sbarà ai parons di chesta 
becjaria / a di chei che di chesta 
coparia a àn il monopoli / como il 


sâl e i tabacs |...] E 


